Nak Cari Filem Seram Korea? Ini 12 Filem Yang Harus Anda Tonton [Part 2]

Sebelum ini kami telah terbitkan artikel mengenai 12 filem seram dari Korea yang mampu membuatkan anda ketakutan (anda boleh bacanya disini). Kali ini, kami menambah senarai filem -filem seram menarik dari Korea. Anda boleh lihat senarainya dibawah!.

Filem seram pertama dari siri Whispering Corridors, dan menjadi sebahagian daripada ledakan di pawagam Korea berikutan liberalisasi penapisan setelah berakhirnya pemerintahan diktator tentera negara itu. Filem ini juga terkenal dengan kritikan terhadap sistem pendidikan negara Korea.

Whispering Corridors mengisahkan tentang hantu seorang pelajar, yang meninggal di sekolah, kembali untuk membalas dendam dan melindungi rakan-rakannya. Selepas filem ini, beberapa sekuel telah dihasilkan iaitu Memento Mori, Wishing Stairs, Voice, dan A Blood Pledge. Bagaimanapun sekuelnya tidak berkait antara satu sama lain.

Buat jahat dibalas jahat, walaupun anda tidak mengingat apa kejahatan yang anda lakukan. Dead Friend menceritakan tentang Min Ji-Won (Kim Ha-Neul) yang menderita amnesia disebabkan oleh kemalangan hampir setahun yang lalu.

Selepas kemalangan itu, Min Ji-Won menjadi seorang yang pemalu. Tetapi sebelum kemalangan, Min Ji-Won adalah ketua kumpulan empat gadis yang suka membuli. Melalui gambar, Min Ji-Won mula mengenali tiga rakannya yang lain dan dia ingin mengetahui apa yang berlaku kepada mereka. Sementara Min Ji-Won berusaha membongkar misteri itu, bekas rakannya dibunuh satu persatu.

Inspirasi dari kisah dogeng berjudul sama karya Hans Christian Andersen dengan paparan darah yang mengerikan.

Sejak meninggalkan suaminya, Sun Jae (Seong-su Kim) tinggal bersama anak perempuannya (Seo Ha-rim) di sebuah apartmen lama yang menyeramkan – dan ia akan menjadi lebih menyeramkan. Suatu malam di stesen keretapi bawah tanah, dia menemui sepasang kasut merah yang cukup cantik. Tetapi, ketika dia membawa mereka pulang, dia membawa kutukan yang mengerikan dalam hidupnya.

Apabila bayangan mimpi buruk mula menghantui fikirannya dan orang-orang di sekitarnya menderita dengan kematian yang mengerikan, Sun Jae mesti mengetahui rahsia kasut itu jika dia ingin terus hidup.

Antara filem Korea popular dari pengarah Parasite, Bong Joon-ho. Ditetapkan pada 2000an, kisah The Host bermula apabila ahli patologi ketenteraan Amerika mengarahkan pembantunya berbangsa Korea, melanggar protokol dengan membuang lebih daripada 200 botol toksik kimia formaldehyde ke dalam sinki alasannya hanya kerana botol-botol tersebut sudah berhabuk, saluran sinki itu menuju ke Sungai Han.

Dalam beberapa tahun kemudian, terdapat penemuan makhluk amfibia yang aneh di dalam air dan berkembang menjadi rasaksa yang memusnahkan penempatan dan membahayakan penduduk setempat.

Satu lagi kisah dongeng yang dijadikan inspirasi pembikin filem Korea dalam penghasilkan filem seram. Cinderella mengisahkan Yoon-Hee (Do Ji-Won), seorang pakar bedah plastik yang sudah bercerai, berpuas hati dengan kehidupannya kerana mempunyai anak perempuan yang cantik, Hyun-Soo (Shin Se-Kyung), yang taat dengan kepada ibunya.

Namun, kebahagiaannya berakhir ketika pesakitnya, juga rakan Hyun-Soo, membunuh diri di hadapan anak perempuannya. Hyun-Soo, merasa curiga terhadap ibunya, cuba mencari petunjuk di ruang bawah tanah rumah mereka yang tersembunyi.

Filem ini terkenal kerana sinematografi yang indah dan suasana yang menyeramkan: sebuah hospital yang memiliki rahsia.

Dr. Park Jung-nam telah menjumpai album foto lama dari zamannya sebagai doktor pelatih di Hospital Ansaeng. Penemuan tersebut telah mencetuskan kenangan dalam hidupnya. Pada tahun 1942, perkahwinan Jung-nam yang diatur oleh keluarganya, telah berakhir apabila tunangnya, yang belum pernah dia temui, telah membunuh diri.

Kemudian dia ditugaskan untuk mengawasi bilik mayat pada lewat malam. Di sana dia jatuh cinta dengan mayat, yang mana mayat tersebut adalah tunangnya yang sudah meninggal dunia. Tidak lama kemudian kejadian misteri lain berlaku di hospital, yang melibatkan seorang gadis muda yang sering diganggu hantu dan seorang pembunuh bersiri yang mensasarkan tentera Jepun.

Filem seram Korea mengenai Hikikomori, seseorang yang mengasingkan diri dari masyarakat dan mengurung diri mereka.  Su-Na (Ko Eun-Ah), dulunya seorang gadis yang ceria dan comel, telah mengurung dirinya di bilik setelah rakan baiknya membunuh diri. Dia mula bercakap dan bersikap seolah-olah ada orang lain di biliknya, tetapi tidak pernah membuka pintu kepada sesiapa pun.

Akhirnya, bapa saudaranya membawa tunangnya, Yoon-Mi (Chae Min-Seo), seorang psikologi yang juga pakar hikikomori (orang yang mengasingkan diri dari masyarakat). Yoon-Mi segera mengetahui bahawa masalah Su-Na berkaitan dengan sejarah rahsia keluarga.

Musim peperiksaan Korea yang penuh dengan darah dan keganasan. Don’t Bell menyaksikan sekumpulan pelajar yang bersiap untuk peperiksaan terpaksa mengharungi ujian demi nyawa mereka.

24 pelajar pintar, yang mahu mengambil peperiksaan untuk kemasukan universiti, telah terkunci didalam kelas dan tiada tempat untuk melarikan diri. Monitor televisyen menyiarkan Hae-yeong yang ketakutan, pelajar paling pintar di sekolah menengah, diikat dan duduk di kerusi di dalam akuarium yang perlahan-lahan mulai dipenuhi dengan air.

Suara dari monitor mengumumkan jika 24 pelajar tidak dapat menyelesaikan peperiksaan yang diberikan dalam masa yang ditentukan, Hae-yeong akan mati dan semua orang akan ditawan di dalam kelas. Mereka semua memulakan peperiksaan yang akan menentukan sama ada mereka hidup atau mati.

Diinspirasikan dari novel 1867 Thérèse Raquin oleh Émile Zola, Thirst membawa penonton melihat seorang paderi yang menjadi ‘vampire’. Sang-hyun (Song Kang-ho), seorang paderi yang dihormati, menjadi sukarelawan untuk prosedur eksperimen dalam usaha mencari penawar kepada virus merbahaya.

Eksperimen tersebut bagaimanapun gagal, menyebabkan dia dijangkiti dan mati, tetapi transfusi darah yang tidak diketahui asal-usulnya, menyebabkan dia hidup kembali sebagai ‘vampire.’ Kini, Sang-hyun berbelah-bagi diantara kepercayaannya dan nafsu darah, dan mempunyai keinginan baru terhadap Tae-ju (Kim Ok-vin), isteri kepada rakannya.

10. The Cat: Eyes That See Death (2011)

The Cat: Eyes That See Death (2011)

Peminat kucing harus tengok filem seram ini. Filem arahan pengarah filem “Solace” (2006), Byun Seung-Wook, “The Cat” mengisahkan So-Yeon (Park Min-Young) menghidap klaustrofobia akibat kemalangan trauma yang dilaluinya ketika kecil.

Cuba menjalani kehidupan normal, So-Yeon bekeja sebagai perias di salah sebuah kedai binatang peliharaan. Pada satu hari, seekor kucing bernama Bidanyi dihantar ke kedai tersebut. Keesokan harinya pula, tuan kepada Binyani ditemui mati di dalam sebuah lif. So-Yeon kemudiannya menjaga Binyani dan semenjak dari hari itu, So-Yeon sering melihat pelbagai kejadian misteri terutamanya kelibat seorang budak perempuan.

Kematian misteri rakan baiknya, Bo-Hee mengundang 1001 misteri dan ketakutan So-Yeon, apatah lagi Bo-Hee mati selepas membela seekor kucing dari sebuah pusat perlindungan haiwan. Bimbangkan keselamatan dirinya, So-Yeon tiada cara lain melainkan menyiasat misteri kematian demi kematian di sekelilingnya yang dipercai ada kaitan dengan.

Mungkin homage kepada francais seram Jepun, Ring. Don’t Click menceritakan tentang sumpahan sebuah video yang dikenali sebagai “forbidden video”, yang mendapat perhatian hangat di internet.

Jung-Mi meminta teman lelaki kakaknya Joon-Hyuk, yang bekerja dengan pasukan penyiasatan khas jenayah siber, untuk memuat turun fail tersebut. Setelah menonton video tersebut, rentetan peristiwa pelik berlaku kepada Jung-Mi, dan See-Hee perlu melakukan sesuatu menyelamatkan adiknya.

Filem antologi seram yang menampilkan empat cerita pendek dari empat pengarah yang berbeza. Horror Stories dimulakan dengan seorang pelajar sekolah tinggi bernama Ji-won yang diculik oleh pembunuh bersiri. Pembunuh itu hanya boleh tidur jika dia mendengar cerita seram. Berharap untuk dilepaskan, Ji-won mula menceritakan 4 kisah seram yang dia tahu kepada pembunuh itu, yang mana cerita-cerita tersebut dipaparkan dalam filem ini.

Sumber: Cinemaonline, Buzzfeed, Rottentomatoes, Wikipedia, AsianWiki

BACA: 8 Filem Seram Jepun Yang Popular Satu Ketika Dahulu


Lee Da Hee Bertukar Menjadi Detektif Dalam Drama Terbaru tvN “L.U.C.A.”

tvN telah melancarkan gambar terbaru drama aksi L.U.C.A. yang menampilkan pelakon Lee Da Hee. Anda boleh saksikan gambar-gambar tersebut dibawah.

L.U.C.A. adalah drama mengenai seorang lelaki bernama Ji Oh (lakonan Kim Rae Won) yang diburu kerana kemampuan khasnya, dan seorang detektif jenayah ganas bernama Gu Reum (lakonan Lee Da Hee) yang merupakan satu-satunya yang mengingatinya.

Turut membintangi barisan pelakon adalah Kim Sung Oh, Kim Sang Ho, Park Hyuk Kwon, Ahn Nae Sang, Jin Kyung, Jung Da Eun, Kim Min Gwi, dan Lee Joong Ok.

Lee Da Hee berkongsi mengapa dia memutuskan untuk tampil dalam drama ini, dengan mengatakan, “Saya menyukai genre dan watak, tetapi saya lebih berminat untuk membintanginya kerana pengarah Kim Hong Sun dan penulis Chun Sung Il.”

Dia juga bercakap mengenai wataknya Gu Reum. Dia berkata, “Gu Reum aktif dan bukan pasif, dan saya rasa sisi menarik dan menyegarkannya.”

L.U.C.A. akan memulakan episod pertamanya pada 1 Februari jam 9.00 malam waktu tempatan.


Penggambaran Extraction 2 Telah Bermula

Pengarah dan koordinator stunt Sam Hargrave telah mengesahkan bahawa penggambaran filem sekuel Extraction telahpun bermula di Prague, Republik Czech. Dalam perkongsiannya di Instagram, Hargrave menggoda latarbelakang sekuel akan datang dimana Rake Chris (lakonan Chris Hemsworth) akan berada di persekitaran yang baharu dan sejuk, jauh dari jalan-jalan yang hangat di Bangladesh.

View this post on Instagram            A post shared by Sam Hargrave (@samhargrave)

Extraction 2 sekali lagi diarahkan oleh Sam Hargrave berdasarkan lakon layar yang ditulis oleh Joe Russo. Sama seperti filem pertama, ia juga diterbitkan oleh pengarah Avengers: Endgame, Anthony dan Joe Russo melalui sepanduk AGBO mereka bersama-sama dengan Hemsworth.

Sekuel akan datang menampilkan kepulangan Chris Hemsworth sebagai tentera upahan black-ops yang mahir, Tyler Rake, yang kali terakhir dilihat oleh penonton dengan kesan tembakan di lehernya. Kita menantikan bagaimana sekuel itu akan menangani kelangsungan hidupnya daripada kecederaan yang hampir membawa maut.

Filem asal, Extraction, bertempat di dunia yang penuh dengan penjual senjata haram dan penyeludupan. Ia menceritakan seorang kanak-kanak lelaki yang dijadikan catur dalam pertembungan di antara kumpulan pengedar dadah. Selepas diculik dan dikurung di sebuah bandar yang sukar untuk ditembusi, Tyler Rake, seorang bekas askar upahan yang penuh pengalaman cuba untuk menyelamatkannya. Dengan tiada apa yang perlu dikorbankan, Rake melakukan apa sahaja demi menyelesaikan misi yang hampir mustahil.


Superman vs Batman: Dawn of Justice Official Trailer

Pelakon: Ben Affleck, Henry Cavill, Amy Adams, Jesse Eisenberg, Diane Lane,Laurence Fishburne, Jeremy Irons, Holly Hunter dan Gal Gadot.

Penulis Skrip: Chris Terrio, David S. Goyer

Syarikat Produksi: DC Entertainment, Atlas Entertainment, RatPac Entertainment, Cruel dan Unusual Films


7 K-DRAMA GOOD GUYS WHO ARE HOTTER THAN BAD BOYS

K-dramas are a bit notorious for featuring male leads who start out as cold and rich bad boys, but end up changing after falling in love. Let’s be real- guys who are genuinely good from the beginning are so much more attractive.

Thankfully, recent K-dramas have kept up with the trend of having more good guys and making them super appealing. Check out some recent good guys you’ll fall in love with below!

Run On’s track star Ki Seon-gyeom (Yim Si-wan) appears to be a bit socially awkward at first, but he’s cute once you get to know him. Seon-gyeom is caring and makes his feelings for Oh Mi-joo (Shin Sae-kyeong) obvious.

In addition to his swoon-worthy words and actions, Seon-gyeom doesn’t hesitate to make the difficult decision to stand up for Kim Woo-sik (Lee Jeong-ha). Seon-gyeom often places other people’s needs before his own, and he sticks to his convictions.

Start-Up’s Han Ji-pyeong (Kim Seon-ho) could easily be misunderstood as a typical cold male lead. However, he’s truly a good guy in every way. Ji-pyeong isn’t aware of his growing feelings for Seo Dal-mi (Bae Suzy) at first, but he’s always looking out for her.

Even after realizing his feelings for her, he never burdens Dal-mi and doesn’t make her uncomfortable. His sweet relationship with Dal-mi’s grandmother is so precious as well. His nickname is definitely “Good Boy” for a reason!

Nam Do-san (Nam Joo-hyuk) was also a very good boy! While he struggled about the truth behind the letters, Do-san always does his best to help Dal-mi.

How adorable was Do-san when he gifted Dal-mi’s grandmother with his hand-knit RGB-colored dish sponges? Furthermore, he even developed a brand new app to help her visually impaired grandmother. A good boy not only takes care of you, he takes care of your grandmother too!

Sa Hye-jun from Record of Youth

Record of Youth’s Sa Hye-jun (Park Bo-gum) is such a pure character despite his difficult circumstances and the industry he works in. Hye-jun is very loyal and trusts the people around him. Even though his best friend Won Hae-hyo (Byeon Woo-seok) is more successful than him at first, Hye-jun doesn’t get envious and feels truly happy for his friend instead.

As a celebrity, public scrutiny should be a concern, but Hye-jun always cares more about the people he loves than what the public thinks of him. He just might be an angel in disguise.

Moon Gang-tae from It’s Okay to Not Be Okay

It’s Okay to Not Be Okay

It’s Okay to Not Be Okay

It’s Okay to Not Be Okay’s Moon Gang-tae (Kim Soo-hyun) is another studly and empathetic character. He started taking care of his older brother from a young age, and gently cares for his patients.

It’s Okay to Not Be Okay

It’s Okay to Not Be Okay

It’s Okay to Not Be Okay

When Ko Mun-yeong (Seo Yea-ji) is intent on harming a patient, Gang-tae blocks her knife with his own hand. Even when Mun-yeong’s romantic obsession with him gets annoying, Gang-tae still takes care of her and helps her heal. He’s also thoughtful and careful not to lead Nam Ju-ri (Park Gyu-young) on.

Cha Eun-ho from Romance Is a Bonus Book

Romance Is a Bonus Book features Cha Eun-ho (Lee Jong-suk) as an accomplished writer and chief editor who has been in love with his long-time friend Kang Dan-i (Lee Na-young). Eun-ho eagerly helps Dan-i every way he can after she has nowhere to go, following her divorce and eviction.

He’s her biggest cheerleader and supports her efforts to re-start her career and life. The way he embraces her with open arms not seeking anything in return is clearly a good guy trait.

Itaewon Class’s Park Saeroyi (Park Seo-jun) has such a good heart even though the world, especially Jangga Group, has not been kind to him. After being wrongfully expelled and convicted, Saeoryi does have revenge on his mind.

However, he goes about it the wholesome way and seeks to establish a business more successful than Jangga Group. He’s truly kind and gives marginalized people a second chance. Saeroyi’s father undeniably taught him well.

Which K-drama good guys do you love the most? Check them all out on Netflix!


Kevin Feige Sahkan Perancangan Untuk Hasilkan Filem Ms. Marvel

Selepas memperkenalkan karakter baru Captain Marvel ke dunia sinematik, Marvel Studios terus merancang untuk membawa karakter-karakter komik mereka kelayar perak menerusi filem-filem superhero Marvel akan datang.

Dalam laporan terbaru yang dikeluarkan oleh laman-laman hiburan Hollywood, Kevin Feige mengesahkan akan membawa rakan Captain Marvel iaitu Ms. Marvel ke layar perak tidak lama lagi. ‘Bos’ Marvel Studio itu mendedahkan pekara demikian semasa ditemubual oleh koresponden BBC Arabic, Husam Asi baru-baru ini.

“We’re doing Captain Marvel right now. Captain Marvel‘s shooting right now with Brie Larson. Ms. Marvel, which is another character in the comic books, the Muslim hero who is inspired by Captain Marvel, is definitely sort-of in the works. We have plans for that once we’ve introduced Captain Marvel to the world.”

Ms. Marvel atau juga dikenali sebagai Kamala Khan adalah antara karakter-karakter muslim yang diperkenalkan oleh Marvel menerusi komik-komik mereka. Malah Ms. Marvel juga merupakan karakter muslim pertama yang mempunyai siri komiknya sendiri.

Berdasarkan komik, Kamala Khan merupakan seorang remaja perempuan berketurunan Pakistan-Amerika yang tinggal di New Jersey dan mempunyai abiliti untuk menukar bentuk badannya (Shapshifting). Dia mendapati dirinya mempunyai gen Inhuman selepas berlakunya kejadian “Inhumanity” dimana ramai manusia terdedah dengan kabus Terrigen yang dilepaskan oleh bangsa Inhuman. Kamala Khan menggunakan mantel Ms. Marvel yang diambil dari idolnya, Carol Danvers selepas Danvers menjadi Captain Marvel.

Walaupun merupakan karakter muslim, Ms. Marvel boleh dikatakan antara karakter yang diminati pembaca-pembaca komik Marvel dan siri pertama komik Ms Marvel pernah memenangi Hugo Award pada tahun 2015 untuk kategori Cerita Grafik Terbaik.

Jadi kepada pengemar filem-filem Marvel, apa reaksi anda sekiranya filem Ms. Marvel ini dihasilkan dimasa hadapan?


Munafik 2 Terus Mencipta Rekod, Raih RM21.6 Juta Dalam Tempoh 4 Hari

Filem seram Munafik 2 terus mencipta rekod apabila berjaya meraih RM 21.6 juta dalam tempoh 4 hari tayangan. Kutipan tersebut kini meletakkan Munafik 2 sebagai filem tempatan paling laris pada minggu pertama tayangan, mengatasi kutipan filem Hantu Kak Limah yang meraih RM13.6 juta pada tempoh yang sama.

Jika prestasi Munafik 2 berterusan pada minggu ini, tidak mustahil filem arahan Syamsul Yusof itu mengatasi kutipan filem Hantu Kak Limah yang kini telah mengumpul RM35 juta.

Munafik 2 yang dibintangi oleh Syamsul Yusof, Maya Karin, Nasir Bilal Khan, Fizz Fairuz dan Mawi mengisahkan tentang Ustaz Adam yang ingin menghalang penyebaran ajaran sesat oleh Abuja dan dalam masa yang sama membantu Sakinah yang menghadapi gangguan makhluk halus yang disebabkan oleh ketua kumpulan ajaran sesat itu.

Munafik 2 kini sedang rancak ditayangkan dipawagam-pawagam tempatan.


“The Sixth Sense” Sahkan Perancangan Musim 3, Pelakon Asal Akan Kembali

The Sixth Sense akan kembali dengan musim terbaru!

Pada 27 Disember, Xportsnews (via Soompi) melaporkan bahawa rancangan variety popular tvN The Sixth Sense akan memulakan penggambaran untuk Musim 3 pada Februari 2022.

tvN mengesahkan laporan tersebut dan mengatakan bahawa barisan pelakon musim kedua akan kembali untuk musim akan datang. Jadual tayangan bagaimanapun masih belum didedahkan.

Rancangan The Sixth Sense menguji “deria keenam” pelakon melalui misi yang menyeronokkan di mana mereka mesti menghidu kepalsuan yang tersembunyi di sebalik kebenaran. The Sixth Sense pertama kali ditayangkan pada September 2020 dan menyiarkan lapan episod untuk musim pertama dan 14 episod untuk musim kedua, yang ditayangkan awal tahun ini pada bulan Jun yang lalu.

Untuk Musim 2, Lee Sang Yeob menyertai pelakon asal Yoo Jae Suk, Oh Na Ra, Jun So Min, Jessi, dan Mijoo Lovelyz. Kesemua mereka disahkan kembali untuk Musim Ketiga, dan dijangka akan meneruskan gandingan yang menarik seperti musim sebelumnya.


Avengers: Endgame Semakin Hampir Mengatasi Avatar

Avengers: Endgame kini semakin hampir untuk memecahkan rekod yang dipegang oleh Avatar apabila kutipan terkini filem terbaru Marvel Studios, Avengers: Endgame telahpun melepasi angka $2.6 billion dollar seluruh dunia.

Dengan kutipan terbaru itu, Avengers: Endgame hanya memerlukan lebih kurang $173 juta dolar untuk mengatasi kutipan Avatar yang kini memegangan rekod kutipan seluruh dunia sebanyak $2.788 juta dolar.

Avengers: Endgame telahpun mengatasi Avatar untuk pasaran domestik Amerika Syarikat (AS) dengan kutipan sebanyak $780 juta dolar berbanding filem arahan James Cameron itu yang meraih $760 juta. Bagaimanapun, filem Marvel itu jauh ketinggalan dibelakang Star Wars: The Force Awakens yang masih mendominasi kedudukan carta teratas box office domestik AS.

Dengan Avengers: Endgame yang masih rancak ditayangkan di seluruh dunia, tidak mustahil domenasi yang dipegang Avatar selama sedekad bakal dipecahkan oleh Avengers: Endgame


YG Entertainment Lancar Poster Rasmi ‘BLACKPINK: The Movie’

Filem terbaru BLACKPINK akan tiba tidak lama lagi!

Pada 21 Jun, agensi kumpulan kpop itu, YG Entertainment telah mendedahkan poster rasmi filem terbaru BLACKPINK: The Movie, yang menampilkan lampu panggung yang bersinar dia atas patung dan awan bergelombang merah jambu gelap.

Sementara itu, seperti yang dilaporkan sebelumnya, filem ini akan ditayangkan di sekitar 100 buah negara di seluruh dunia pada 8 Ogos ini, sempena ulang tahun ke-5 BLACKPINK. Ini merupakan salah satu dari acara besar ‘4+1 PROJECT’ yang dirancang YG Entertainment untuk menyambut ulang tahun ke-5 kumpulan kpop wanita itu.

BLACKPINK: The Movie akan dibahagi kepada beberapa segmen ‘variety’, termasuklah ‘The Room of Memories’, ‘Beauty’, ‘Unreleased Special Interviews’, serta rakaman dari jelajah ‘In Your Area’ dari tahun 2018 dan ‘The Show’ dari tahun 2021. Anda boleh lihat poster terbaru dibawah.


Trailer The Commuter Lakonan Liam Neeson

Filem terbaru edaran studio Lionsgate dan StudioCanal yang menampilkan pelakon hebat, Liam Neeson. Filem yang berjudul The Commuter bakal menemui penonton-penonton Malaysia pada 11 Januari 2018. Anda boleh tonton trailer dibawah.

The Commuter mengisahkan Michael McCauley (lakonan Liam Neeson), seorang penjual insurance yang selalui menaiki komuter untuk ke tempat kerjanya. Seorang lelaki misteri telah menghubungi beliau dan menawarkan $100,000 dolar jika beliau dapat mengenalpasti salah seorang penumpang misteri yang menaiki komuter bersamanya.

Dengan masa yang terhad untuk beliau menyelesaikan misteri itu, McCauley mendapati dirinya terperangkap dalam satu konspirasi jenayah dan nyawanya serta nyawa penumpang lain kini dalam bahaya.

Antara pelakon lain yang membintangi filem ini adalah Vera Farmiga, Patrick Wilson, Jonathan Banks, Elizabeth McGovern, dan Sam Neill. The Commuter diarahkan oleh Jaume Collet-Serra manaka lakonlayar ditulis oleh  Byron Willinger, Philip de Blasi, dan Ryan Engle.


Mel Gibson Sedang Berbincang Untuk Mengarahkan Suicide Squad 2

Mel Gibson = Suicide Squad 2

Mel Gibson = Suicide Squad 2

Mel Gibson, pengarah filem Hacksaw Ridge yang dicalonkan dalam anugerah Oscar dikatakan dalam perbincangan dengan Warner Bros. Pictures untuk mengarahkan filem sekuel Suicide Squad 2. Menurut laman web Variety, selain beliau, terdapat beberapa nama lain juga disenaraikan untuk menjadi pengarah filem antihero tersebut.

Selain Mel Gibson, antara yang dilihat sedang dalam perbincangan dengan Warner Bros. adalah Ruben Fleischer (Zombieland), Daniel Espinosa (Safe House), and Jonathan Levine.

Ruben Fleischer pernah menghasilkan filem untuk Warner Bros. iaitu Gangster Squad dan pernah berbincang untuk mengarahkan Justice League manakala, filem terbaru Daniel Espinosa pula ialah Life hasil kerjasama dengan bintang Ryan Reynold manakala Jonathan Levine pula dikhabar turut berada dalam radar Warner Bros.

Jonathan Levine pernah disenarai untuk mengarah filem Marvel Doctor Strange dan Spider-Man: Homecoming sebelum studio Marvel mengambil keputusan menyerahkan kepada pengarah lain.

Jika Mel Gibson menerima tawaran Warner Bros. iaitu sesuatu yang cukup ironi kerana dia pernah mengkritik filem arahan Zack Snyder, Batman V Superman: Dawn of Justice dan mengelak untuk mengarahkan filem superhero komik.

Batman V Superman: Dawn of Justice

Filem pertama Suicide Squad arahan David Ayer boleh dikatakan gagal kerana dikritik teruk oleh pengkritik dan penonton filem walaupun ia dibintangi oleh beberap pelakon ternama sepert Will Smith, Margot Robbie disamping cameo Jared Letto dan Ben Affleck

Mel Gibson berada di puncak Hollywood buat masa ini apabila filem arahannya Hacksaw Ridge telah mendapat banyak pencalonan di anugerah Academy akan datang.


“Military Prosecutor Doberman” Berjaya Lepasi Rating 10% Pada Episod Finale

Beberapa drama Isnin-Selasa telah berakhir dengan jayanya.

Menurut Nielsen Korea (via Soompi), drama Military Prosecutor Doberman berjaya menutup rancanganya dengan cemerlang, dengan episod finalenya berjaya memperoleh purata rating 10.081 peratus, lonjakkan ketara berbanding episod sebelumnya, yang merekodkan rating 8.6 peratus.

Ini merupakan yang pertama, drama Military Prosecutor Doberman berjaya mencatatkan rating atas 10 peratus.

Episod akhir drama KBS2 Crazy Love telah memperoleh purata rating sebanyak 4.4 peratus, sedikit peningkatan berbanding rating yang dicatatkan episod sebelumnya, iaitu 4.3 peratus.


Rimba Bara Kembali Dalam Poster Terbaru Rock 4: Rockers Never Dai

Primworks Studios telah melancarkan poster terbaru filem keempat francias ‘Rock’, Rock 4: Rockers Never Dai yang menyaksikan Dio bersama ahli kumpulan rock, Rimba Bara 2. Anda boleh saksikan poster tersebut dibawah berserta teaser trailer.

Rock 4: Rockers Never Dai merupakan kesinambungan dari filem ketiga yang mana Dio yang terlibat dengan kemalangan sebelum ini telah koma untuk satu tempoh yang cukup lama. Apabila dia terjaga, dia menyedari dirinya berada pada zaman moden. Dia kemudian bergabung dengan beberapa pemuzik muda baru dan menubuhkan Rimba Bara 2 bagi meneruskan legasi kumpulan rock Rimba Bara.

Karya terbaru Mamat Khalid ini menyaksikan Sharwani meneruskan wataknya sebagai Dio. Dia turut disertai pendatang baru francais Rock yang terdiri daripada Hazama Azmi, Adam John, Nazimi Fahmi, dan Bulan Terry.

Rock 4: Rockers Never Dai akan menemui penonton pada 20 Februari 2020.

View this post on Instagram

Poster filem #Rock4 – “Rockers never dai”. Akan menemui penonton 20 Februari ini. #Kakimuvee
A post shared by  Kakimuvee (@kakimuvee) on Jan 9, 2020 at 11:44pm PST

Jan 9, 2020 at 11:44pm PST


THE FLIGHT ATTENDANT PREMIERES EXCLUSIVELY ON HBO GO ON 26 NOVEMBER WITH 3 EPISODES

HBO MAX’s eight-episode limited series The Flight Attendant takes flight with three episodes on Thursday, November 26, followed by the launch of two new episodes on December 3, two episodes on December 10, and the finale episode on December 17 premiering exclusively on HBO GO. Starring Kaley Cuoco, The Flight Attendant is a story of how an entire life can change in one night.

A flight attendant (Cuoco) wakes up in the wrong hotel, in the wrong bed, with a dead man – and no idea what happened. The dark comedic thriller is based on the novel of the same name by New York Times bestselling author Chris Bohjalian.

Starring alongside Cuoco is Michiel Huisman, Rosie Perez, Zosia Mamet, Michelle Gomez, T.R. Knight, Colin Woodell, Merle Dandridge, Griffin Matthews and Nolan Gerard Funk.

The series is produced by Warner Horizon Scripted Television, Berlanti Productions & Yes, Norman Productions. Greg Berlanti, Kaley Cuoco, Steve Yockey, Marcie Ulin, Meredith Lavender and Sarah Schechter serve as executive producers, and Suzanne McCormack is Co-Executive Producer. Susanna Fogel directs and executive produces the first two episodes.

Don’t have HBO GO? Download the app now at App Store or Play Store on your device and enjoy a 7-day free trial. Access HBO GO via Astro or at https://www.hbogoasia.com/. HBO GO is now available on Android TV, Apple TV, LG TV and Samsung Smart TV – and comes with AirPlay and Google Cast functionality.


7 Fakta Menarik Mengenai Filem Ola Bola

Setelah kejayaan filem Polis Evo, kini Astro Shaw bakal menayangkan filem yang bakal meletup tahun 2016 ini. Filem yang dimaksudkan ialah filem bergenre sukan, Ola Bola. Filem arahan Chiu Keng Guan bakal mengisahkan tentang zaman kegemilangan bola sepak negara yang telah berjaya memasuki Sukan Olimpik Moscow pada tahun 1980. Filem terbitan Astro Shaw ini telahpun  menemui penonton pada 28 Januari 2016.

Memandangkan filem ini kelihatan menarik dan ramai daripada kita yang tidak sabar untuk menonton filem mengenai zaman kegemilangan Harimau Malaya, disini kami ingin kongsikan beberapa fakta yang perlu anda tahu mengenai filem Ola Bola ini.

Kebanyakkan peminat filem tempatan terutamanya bangsa melayu kurang mengenali pengarah berbangsa cina ini. Tapi tahukah anda bahawa Pengarah Chiu Keng Guan telah mencipta kejutan apabila filem arahannya berjudul The Journey berjaya mengutip kutipan box office iaitu RM17 juta sekaligus memberi harapan baru kepada industry perfileman tanah air. Diharap filem terbaru ini dapat mengulangi kejayaannya sebelum ini.

Pihak produksi Astro Shaw mengambil langkah berani apabila mempertaruhkan pelakon-pelakon tidak ternama dan muka baru dalam dunia lakonan untuk membintangi filem Ola Bola ini. Hanya Bront Palarae sahaja aktor yang dikenali dalam dunia mainstream perfileman tanah air manakala Luqman Hafidz merupakan pelakon baru. Pihak produksi telah menyediakan kelas selama dua bulan untuk pelakon menghayati watak yang diberikan supaya dapat memberi impak yang besar untuk filem ini

3. Penggunaan bahasa & pelakon berbilang bangsa

Filem Ola Bola ini menampilkan sedikit kelainan apabila ketiga-tiga bahasa utama Malaysia digunakan dalam filem ini dimana 60 peratus bahasa Melayu dan selebihnya bahasa Mandarin dan Tamil. Selain itu juga filem ini menggabungkan ketiga-tiga bangsa sebagai pelakon utama iaitu Melayu, Cina dan India dalam satu filem

Stadium keramat negara suatu masa dulu, iaitu Stadium Merdeka telah terpilih sebagai lokasi pengambaran Ola Bola dan sebuah set fun fair telah dibina untuk filem ini.

Selain itu juga, Selangor, Perak, Penang, Johor dan Sabah adalah tempat lokasi pengambaran filem ini.

Pihak produksi Astro Shaw tidak mendedahkan kos pembikinan filem ini. Menurut ketua operasinya, kos produksi adalah rahsia.

6. Tidak menggunakan nama karakter sebenar.

Walaupun filem Ola Bola merupakan kisah kejayaan skuad Harimau Malaya layak ke sukan Olimpik Moscow 1980, pihak Astro Shaw tidak menggunakan nama-nama pemain dan individu yang terlibat pada masa itu, tetapi ia mengantikan dengan nama lain. Walaupun nama ditukar tetapi karakternya tetap sama seperti pemain-pemain kebangsaan dan individu yang terlibat pada masa itu.

7. Allahyarham Mokthar Dahari tiada dalam filem ini.

Mesti ramai tertanya-tanya mengapa tiada watak Supermokh dalam filem ini. Ini disebabkan Allahyarham tiada dalam kesebelasan utama semasa Malaysia menumpaskan Korea Selatan 2-1 untuk layak ke sukan Olimpik 1980. Allahyarham Mokhtar Dahari tidak terlibat dengan skuad kebangsaan pada masa itu disebabkan telah bersara dari menyertai Skuad Kebangsaan (Diceritakan dalam dokumentari The Untold Truth About Super-mokh, Allahyarham dikatakan merajuk dengan pihak tertentu yang menyebabkan beliau mengambil keputusan untuk bersara)


Colin Firth Bintangi Filem Adaptasi Zombie Brother, ‘New York Will Eat You Alive’

Kingsman: The Secret Service (2014 UK) Directed by Matthew Vaughn Shown: Colin Firth

Pengarah filem slasher komedi The Final Girls, Todd Strauss-Schulson telah dipilih oleh STXFilms dan Tencent Pictures untuk hasilkan filem aksi komedi New York Will Eat You Alive.

New York Will Eat You Alive.

New York Will Eat You Alive diadaptasikan dari karakter yang dicipta oleh Jia Haibo dalam Zombie Brothers, salah satu judul popular di komik digital dan platform animasi Tencent. Bintang Kingsman, Colin Firth disahkan membintangi filem terbaru ini.

New York Will Eat You Alive

Zombie Brother ditetapkan di City H, di mana bekalan air telah tercemar oleh keranda kuno dan orang yang meminum air tersebut akan berubah menjadi “Zombie Brothers”, yang memakan orang lain untuk berkembang. Watak utamanya adalah Bai Xiaofei, budak lelaki biasa yang gemar bermain permainan komputer di rumah – Ia menceritakan kisah Bai yang keluar dari rumahnya untuk mencari teman wanitanya.

Lakonlayar ditulis oleh Alex Rubens manakala Tencent Pictures dan STXFilms akan menerbitkan filem ini bersama-sama Channing Tatum, Reid Carolin dan Peter Kiernan dari Free Assiociation.


Pyo Ye Jin Menggantikan Tempat Naeun Yang Disingkirkan, Dalam Drama Terbaru SBS “Taxi Driver”

Isu buli terus menjadi topik hangat di Korea Selatan. Selepas Ji Soo disingkirkan dari drama “River Where the Moon Rises” disebabkan tuduhan membuli, seorang lagi pelakon turut mengalami nasib yang sama.

Ahli kumpulan APRIL, Naeun, yang membintangi drama terbaru SBS “Taxi Driver“, telah disingkirkan dari barisan pelakon kerana dituduh membuli ketika bersekolah rendah dan serta membuli adik kepada salah seorang bekas ahli kumpulan APRIL. Walaupun agensinya, DSP Media, menafikan tuduhan tersebut dan mengancam untuk mengambil tindakan undang-undang, pasukan produksi tetap mengambil keputusan untuk menyingkirkan Naeun dari drama “Taxi Driver”.

Susulan penyingkiran itu, pelakon Pyo Ye Yin telah dipilih untuk menggantikan tempat Naeun dengan memainkan peranan sebagai Go Eun. Memandangkan “Taxi Driver” masih belum bersiaran, dan Naeun baru merakam 60 peratus babak yang melibatkannya, pihak produksi mengambil langkah untuk merakam semula babak yang melibatkan watak Go Eun.

Karakter Go Eun adalah seorang penggodam yang bekerja untuk Rainbow Taxi. Dia adalah mangsa jenayah yang telah merampas seluruh keluarganya, dan sekarang bekerja di Rainbox Taxi sebagai mata’ dan ‘telinga’ kepada Kim Do Gi (Lee Je Hoon), dengan menggodam semua jenis peranti digital seperti CCTV, telefon pintar, dan komputer.

Berdasarkan webtoon dengan nama yang sama, “Taxi Driver” adalah mengenai perkhidmatan teksi misteri yang membalas dendam bagi pihak mangsa yang gagal mendapat keadilan dari undang-undang. Pyo Ye Yin akan menyertai barisan pelakon yang terdiri daripada Lee Je Hoon, Esom, dan Kim Eui Sung. Park Joon Woo mengarahkan drama terbaru ini berdasarkan skrip yang ditulis Oh Sang Ho.

“Taxi Driver” akan mula bersiaran sebaik sahaja “The Penthouse 2” berakhir, iaitu pada 9 April jam 10 malam waktu Korea Selatan.


“Armor Wars” Ditukar Dari Siri Ke Filem

Armor Wars telah ditukar dari siri ke filem, lapor THR

Menurut laporan, Marvel Studios memutuskan bahawa tayangan pawagam ialah cara yang lebih baik untuk menceritakan kisah yang mereka inginkan. Yassir Lester, yang merupakan ketua penulis siri itu, akan menulis skrip filem berkenaan, manakala kerusi pengarahan masi belum diisi.

Sebelum ini, bintang utamanya Don Cheadle mendedahkan bahawa produksi projek itu akan bermula pada 2023. Cheadle turut berkata, Armor Wars akan berlaku sebaik sahaja peristiwa siri Disney+ Secret Invasion.

Komik asal ditulis oleh David Michelinie dan Bob Layton dan diterbitkan sebanyak tujuh keluaran dari Disember 1987 hingga Jun 1988.

Plot komik itu berpusat pada genius inventif Tony Stark apabila dia mendapati bahawa teknologi rahsia yang sama yang digunakannya untuk mencipta perisai Iron Man kini berada dalam tangan beberapa penjahat super, dan dirundung rasa bersalah kerana penjahat menggunakan teknologinya.

Dalam menghadapi bantahan daripada kerajaan, dan rakan-rakan wiranya, Stark bersumpah untuk menggunakan kuasa Iron Man untuk menamatkan kejahatan ini dan mengambil semula apa yang dimilikinya.

Dengan watak Tony Stark lakonan Robert Downey Jr. telahpun ditamatkan dalam Marvel Cinematic Universe dan calon Oscar dua kali itu nampaknya bersara daripada peranan itu, buat masa ini tidak jelas bagaimana filem itu akan mengambil inspirasi dari sumber asal dengan Rhodes, lakonan Cheadle, menjadi watak utama dalam cerita akan datang.


Netflix Dedah Poster Terbaru Extraction 2, Trailer Akan Dilancarkan Esok

Netflix telah mendedahkan poster terbaru filem sekuel aksi yang dinantikan, Extraction 2, menampilkan aksi-aksi bintang utama Chris Hemsworth. Filem terbaru itu akan ditayangkan di Netflix pada 16 Jun ini.

Sementara itu, Netflix turut mengumumkan pelancaran trailer terbaru esok, dan peminat berpeluang melihat teaser dan gambaran filem akan datang.

3 posters, all from a single unrelenting oner that clocks in at over 🚨 21 minutes 🚨 Extraction 2 trailer tomorrow! pic.twitter.com/HHcTkJlHOH— Netflix (@netflix) May 15, 2023

Extraction 2 sekali lagi diarahkan oleh Sam Hargrave berdasarkan lakon layar yang ditulis oleh Joe Russo. Sama seperti filem pertama, ia juga diterbitkan oleh pengarah Avengers: Endgame, Anthony dan Joe Russo melalui sepanduk AGBO mereka bersama-sama dengan Hemsworth.

Sekuel akan datang menampilkan kepulangan Chris Hemsworth sebagai tentera upahan black-ops yang mahir, Tyler Rake, yang kali terakhir dilihat oleh penonton dengan kesan tembakan di lehernya. Kita menantikan bagaimana sekuel itu akan menangani kelangsungan hidupnya daripada kecederaan yang hampir membawa maut.

Filem asal, Extraction, bertempat di dunia yang penuh dengan penjual senjata haram dan penyeludupan. Ia menceritakan seorang kanak-kanak lelaki yang dijadikan catur dalam pertembungan di antara kumpulan pengedar dadah.

Selepas diculik dan dikurung di sebuah bandar yang sukar untuk ditembusi, Tyler Rake, seorang bekas askar upahan yang penuh pengalaman cuba untuk menyelamatkannya. Dengan tiada apa yang perlu dikorbankan, Rake melakukan apa sahaja demi menyelesaikan misi yang hampir mustahil


Kutipan Terkini Filem-Filem Tempatan (Sehingga 9 Disember 2017)

Sehingga 19 Disember 2017, sebanyak 57 buah filem tempatan telah ditayangkan di pawagam-pawagam tanah air. Dari 57 filem berkenaan, hanya tujuh filem telah berjaya telah melepasi angka RM1 juta. Filem Abang Long Fadil 2 kekal dengan kutipan RM18.12 juta (sehingga artikel ini ditulis) dan menguasai tangga teratas sebagai filem paling laris tahun ini. Manakala Tombiruo berada ditempat kedua dengan kutipan tiket RM 8 juta, manakala J Revolusi di tangga ketiga dengan kutipan tiket RM 7 juta

Filem baru, The Kid Form Big Appe 2: Before We Forget mencipta kejutan apabila mengutip RM3 juta sejak ditayangkan pada 16 November yang lalu.

Thottam menjadi filem keempat yang hanya mengutip RM4 Ribu sahaja sejak mula ditayangkan. Tiga filem sebelum ini iaitu Spy in Love, Luqman  dan  Mendidih Bro turut mengutip RM4 ribu sahaja.

Berikut adalah kutipan tiket 57 buah filem tempatan sehingga 19 Disember 2017. Susunan mengikut filem paling tinggi kutipan tiket.

Abang Long Fadil – RM18.12 Juta
Tombiruo – RM 8 Juta (Tidak Rasmi)
J Revolusi – RM 7.1 Juta
Bisik Pada Langit – RM 3.5 Juta (Tidak Rasmi)
TKFBA: Before We Forget – RM 3 Juta
Pinjamkan Hatiku – RM1.8 Juta
Love From Kampung Pisang – RM1.05 Juta
Kimchi Untuk Awak – RM 874 Ribu
Goodbye Mr. Loser – 801 Ribu
Kau Yang Satu – RM 765 Ribu
Haunted Hotel – RM724.7 Ribu
Lebuhraya Ke Neraka – RM 530 Ribu
You Mean The World To Me – RM 520 Ribu
Hospital – RM 470 Ribu
Rempit Sampai Langit – RM411 Ribu
Dorm Melati – RM 354 Ribu
Money Money Home  – RM 334 Ribu
Minah Motor – RM 330 Ribu
Papa, Come Home – RM 290 Ribu
Kanang Anak Langkau – RM 211 Ribu
Jibam – RM 193 Ribu
Therapist – RM146 Ribu
Mrs. K – RM 134.6 Ribu
Adiwiraku – RM 117 Ribu
Aku Haus Darahmu – RM115 Ribu
Shutter Life – RM109 Ribu
913 – The Returning – RM106 Ribu
Kau Takdirku  – RM100.6 Ribu
New Year Wish – 92 Ribu
Sindiket – RM84 Ribu
I Am Lim Kah Seng – RM76 Ribu
Headlines – RM70 Ribu
Aku Bukan Terrorist – RM 70Ribu
Malay Regiment  – RM60 Ribu
Kolestrol Vs. Cinta – RM 48 Ribu
Aassan – RM48 Ribu
Maama Machan – RM44 Ribu
The Farm – RM38 Ribu
Pak Pong – RM35 Ribu
“Soulmate”.. Hingga Jannah – RM25 Ribu
Balun – RM 22 Ribu
Vettai Karuppar Ayya – RM20.5 Ribu
Perangsang Rentap – RM 22.7 Ribu
Pencuri Hati Mr. Cinderella – RM18 Ribu
Jhangri – RM17 Ribu
Hijabsta Ballet – RM 16 Ribu
Dubai My Love – RM 15 Ribu
Asli – RM15 Ribu
Kerja Kahwin – RM 15 Ribu
Kamar Seksa – 15 Ribu
RIP? – RM 8 Ribu
Vasantha Villas – RM 7 Ribu
Puthiya  Payanam – RM 6 Ribu
Luqman – RM 4 Ribu
Thottam – RM 4 Ribu
Mendidih Bro – RM4 Ribu
Spy In Love – RM4 Ribu

Abang Long Fadil – RM18.12 Juta

Tombiruo – RM 8 Juta (Tidak Rasmi)

J Revolusi – RM 7.1 Juta

TKFBA: Before We Forget – RM 3 Juta

Love From Kampung Pisang – RM1.05 Juta

Kimchi Untuk Awak – RM 874 Ribu

Goodbye Mr. Loser – 801 Ribu

Kau Yang Satu – RM 765 Ribu

Lebuhraya Ke Neraka – RM 530 Ribu

You Mean The World To Me – RM 520 Ribu

Rempit Sampai Langit – RM411 Ribu

Dorm Melati – RM 354 Ribu

Money Money Home  – RM 334 Ribu

Minah Motor – RM 330 Ribu

Papa, Come Home – RM 290 Ribu

Kanang Anak Langkau – RM 211 Ribu

Mrs. K – RM 134.6 Ribu

Aku Haus Darahmu – RM115 Ribu

913 – The Returning – RM106 Ribu

New Year Wish – 92 Ribu

I Am Lim Kah Seng – RM76 Ribu

Aku Bukan Terrorist – RM 70Ribu

Kolestrol Vs. Cinta – RM 48 Ribu

“Soulmate”.. Hingga Jannah – RM25 Ribu

Vettai Karuppar Ayya – RM20.5 Ribu

Perangsang Rentap – RM 22.7 Ribu

Pencuri Hati Mr. Cinderella – RM18 Ribu

Hijabsta Ballet – RM 16 Ribu

Dubai My Love – RM 15 Ribu

Kerja Kahwin – RM 15 Ribu

Vasantha Villas – RM 7 Ribu

Puthiya  Payanam – RM 6 Ribu

Spy In Love – RM4 Ribu


Produksi “River Where the Moon Rises” Tuntut Ganti Rugi AS$2.6 Juta Terhadap Ji Soo

Victory Contents, syarikat produksi yang menerbitkan River Where The Moon Rises, telah menfailkan saman ₩3 billion KRW ($2,661,771 USD) terhadap Ji Soo dan agensinya, KeyEast sebagai ganti rugi berikutan skandal pembuliannya.

Menurut kenyataan akhbar Victory Contents, mereka telah menfailkan tuntutan ganti rugi ke Mahkamah Daerah Pusat Seoul terhadap KeyEast untuk menuntut ganti rugi berikutan skandal buli Ji Soo. Ji Soo memulakan penggambaran drama sebagai pelakon utama, tetapi disingkirkan pada awal Mac berikutan skandalnya.

Ketika dia disingkirkan, hampir 90 peratus drama sudah menjalani penggambaran, dan ini bermaksud hampir keseluruhan drama terpaksa menjalani penggambaran semula selepas Na In Wo menyertai barisan pelakon bagi menggantikan tempat Ji Soo.

“River Where The Moon Rises sedang dalam proses pra-produksi dan ketika kontroversi keganasan sekolah muncul, penggambaran untuk drama itu hampir selesai. Namun, ketika pelakon itu diganti, kami harus mengubah semula semua adegan Ji Soo. Kos produksi drama ini sangat besar, dan jumlah kos tambahan yang harus kami tanggung adalah berat kerana penggambaran semula, tetapi kami memutuskan untuk membuat semula episod 1-6 untuk menepati janji kami kepada penonton bahawa kami akan menunjukkan kepada mereka karya yang lengkap dan siap. Janji ini tidak hanya untuk penonton domestik, tetapi juga penonton global, kerana ledakan Gelombang Hallyu tidak harus dirosakkan oleh salah seorang pesalah kekerasan sekolah”

Kontroversi yang melibatkan Ji Soo turut memberi kesan langsung kepada syarikat produksi kerana terpaksa memgeluarkan lebih banyak kos untuk penggambaran semula, serta penurunan penilaian penonton, aduan dari pengedar luar negara, kerosakan imej syarikat dan penurunan jualan.

“Walau bagaimanapun, kami mengalami kerosakan langsung disebabkan masalah ini, dari kos kakitangan, kos lokasi dan peralatan, bayaran penampilan, kos seni, dan banyak lagi. Kami juga telah mengalami kerosakan serius lain yang dapat memberi kisah jangka panjang, seperti penurunan penilaian penonton, aduan dari pengedar luar negara, penurunan penjualan, dan kerosakan pada imej syarikat.”

Pada Mac yang lalu, Ji Soo terpalit dengan kontroversi apabila dituduh melakukan buli di sekolah dan keganasan, dan tidak lama kemudian, lebih banyak tuduhan terhadapnya mula didedahkan para mangsa.

KeyEast menyatakan bahawa mereka meneliti semua tuduhan itu, dan Ji Soo mengemukakan permohonan maaf atas tindakannya yang lalu. Susulan skandalnya itu, Ji Soo telah disingkirkan dari drama River Where The Moon Rises dan tempatnya telah diganti pelakon dengan Na In Wo.


“One Dollar Lawyer” & “The Golden Spoon” Memulakan ‘Perang Rating’, Tunjuk Prestasi Baik Pada Episod Pertama

Dua drama terbaru bermula baik malam semalam.

Pada 23 September, drama terbaru SBS One Dollar Lawyer berjaya menduduki tempat teratas dalam slot waktunya selepas tayangan perdana.

Menurut Nielsen Korea, episod pertama drama terbaru lakonan Namgoong Min dan Kim Ji Eun itu telah memperoleh rating 8.1 peratus, menjadikannya bukan sahaja program TV yang paling banyak ditonton dalam slot waktunya, tetapi juga merupakan drama Jumaat-Sabtu yang paling ramai penonton pada malam itu.

Sementara itu, drama baharu MBC The Golden Spoon, yang dibintangi oleh Yook Sungjae (BTOB) dan Jung Chaeyeon (DIA)—yang disiarkan dalam slot masa yang sama dengan One Dollar Lawyer—memulakan episod pertamanya dengan purata rating sebanyak 5.1 peratus.

Akhir sekali, drama tvN Blind menunjukkan sedikit peningkatan dengan episod tiga merekodkan rating 2.5 peratus.

Dua drama One Dollar Lawyer dan The Golden Spoon boleh distrim di perkhidmatan streaming Disney+ Hotstar


Toho Dedah Trailer Terbaru Godzilla Minus One

Toho telah mengambil semula mantel Godzilla yang dipinjam Amerika dengan menawarkan filem terbaru yang sangat menarik kepada peminat.

Treler pertama Godzilla Minus One telah didedahkan baru-baru ini dan ia menunjukkan gabungan drama manusia dan pemusnahan raksasa yang kejam dalam Pasca Perang Jepun. Monoker Minus One dan tempoh masa dalam filem tersebut nampaknya mengusik penghasilan semula Godzilla di mana raksasa itu muncul lebih awal daripada penampilan pertamanya pada tahun 1954.

Diarahkan oleh Takashi Yamazaki, ini ialah filem aksi langsung pertama Godzilla dari Jepun sejak Shin Godzilla yang dikeluarkan pada tahun 2016, di mana pada masa itu peminat telah melihat versi barat Godzilla sebanyak beberapa kali.

Anda boleh tonton trailer tersebut dibawah:

Godzilla Minus One akan ditayangkan di Jepun pada 3 November 2023, diikuti beberapa pasaran antarabangsa pada 1 Disember 2023. Tarikh tayangan di Malaysia bagaimanapun masih belum diketahui.


Saksikan Pertempuran Epik Amerika Syarikat & Jepun Dalam TV Spot Midway

TGV Pictures telah kongsikan TV-Spot filem yang berlatarbelakangkan Perang Dunia Kedua, Midway arahan Roland Emmerich. Filem ini dibintangi Ed Skrein sebagai Dick Best, Patrick Wilson sebagai Edwin Layton dan Mandy Moore sebagai Ann Best. Anda boleh saksikan tv-spot tersebut dipemain video dibawah.

Midway berkisarkan tentang peperangan yang pernah terjadi semasa Perang Dunia Ke-2.  Pertempuran Midway merupakan antara peperangan paling dasyat diantara angkatan laut Jepun dan Amerika Syarikat, seperti yang diceritakan oleh para pemimpin dan pelayar yang bertempur di Teater Pasifik Perang Dunia Kedua.

Turut menyertai barisan pelakon adalah Luke Evans, Aaron Eckhart, Nick Jonas, Dennis Quaid, Darren Criss, Woody Harrelson, Keean Johnson dan Tadanobu Asano.

Midway akan menemui penonton tempatan mulai 7 November ini.


Filem Seram “Malignant” Arahan James Wan Skor Rating-R

Filem seram Malignant arahan James Wan telah menerima rating-R dari Motion Picture Association atas sebab “keganasan seram yang kuat, gambar mengerikan, dan penggunaan bahasa kesat”, lapor Bloody Disgusting.

Malignant sepatutnya ditayangkan pada 14 Ogos 2020 sebelum ditunda Warner Bros. dan New Line Cinema ke tarikh yang akan diumumkan kelak. Seperti filem-filem Warner Bros. yang lain, Malignant turut ditayangkan di pawagam dan HBO Max secara serentak.

Ditulis oleh Wan dan isterinya, Ingrid Bisu, filem seram terbaru ini dibintangi pelakon seperti Annabelle Wallis, Jake Abel, George Young, Maddie Hasson, Michole Briana White dan Jacqueline McKenzie.

Kali terakhir James Wan mengarahkan filem seram adalah filem The Conjuring 2 yang ditayangkan pada tahun 2016. Setakat ini, plot filem Malignant masih belum didedahkan kepada umum.


Poster Teaser “Coming 2 America”: Sekuel Ada di Mahkota

Amazon Studios telah mengeluarkan poster teaser terbaru dari sekuel yang dinantikan, Coming 2 America yang dipimpin Eddie Murphy. Trailer rasmi akan dilancarkan esok.

Filem terbaru ini dijadualkan tayangan pada 5 Mac 2021, eksklusif di Prime Video. Anda boleh saksikan poster dibawah.

Ditetapkan di negara beraja Zamunda yang subur, Coming 2 America terus mengikuti Raja Akeem yang baru dinobatkan dan orang yang dipercayainya, Semmi memulakan penggembaraan lucu yang membuat mereka melintasi dunia dari negara Afrika mereka yang hebat ke wilayah Queens , New York – di mana semuanya bermula.

Eddie Murphy kembali sebagai Akeem bersama-sama Arsenio Hall sebagai Semmi, James Earl Jones sebagai King Jaffe Joffer, Shari Headley sebagai Queen Lisa, John Amos sebagai Cleo McDowell dan Louie Anderson sebagai Maurice.

Turut menyertai barisan pelakon adalah Wesley Snipes, Leslie Jones, Tracy Morgan, Jermaine Fowler, Bella Murphy, Rotimi, KiKi Layne, Nomzamo Mbatha dan Teyana Taylor. Coming 2 America diarahkan oleh Craig Brewer dari lakon layar yang ditulis oleh pencipta sitcom black-ish, Kenya Barris, Barry W. Blaustein dan David Sheffield.

Filem asal diarahkan oleh John Landis pada tahun 1988 dan dibintangi Murphy sebagai putera Afrika yang kaya yang datang ke Queens, New York dengan menyamar sebagai lelaki miskin untuk mencari pengantin perempuan. Ia menjadi hit box-office dengan kutipan di seluruh dunia lebih dari $ 280 juta.


Review Filem: M.O.X – Misi Operasi X

Sejak akhir-akhir ini, pembikin filem tempatan dilihat semakin terbuka dalam mengetengahkan sebuah karya yang lari dari kebiasaan filem-filem tempatan. Jika sebelum ini penonton sering mengomel bahawa filem tempatan terkurung dalam genre seram, komedi dan ‘rempit’, terdapat beberapa pembikin filem cuba untuk keluar dari kurungan dengan membawa genre dan tema yang agak berlainan.

Bagi mempelbagaikan genre dan tema yang ada dalam industri filem tempatan, produksi Wallworld Pictures dan pengarah Datuk Zulkiflie M. Osman tampil membawa kelainan apabila menerbitkan filem bertemakan ejen penyiasatan ala ‘James Bond’ berjudul M.O.X – Misi Operasi X.

Filem ini berkisarkan tentang ejen 0017 Don Pedro (Ebi Kornelis) yang ditugaskan oleh agensi M.O.X untuk mendapatkan maklumat dari seorang pelajar yang berjaya menggodam sistem organisasi pengganas KFR13. Pelajar yang dikenali sebagai Martias (Wan Adi Rafuan) itu berjaya mendapatkan maklumat mengenai senjata pemusnah dan perancangan jahat KFR13.

Selepas berjaya dalam misinya itu, Don mula diburu ejen-ejen KFR13 yang ingin membunuhnya. Dalam masa yang sama, Don juga telah diberi satu lagi tugasan yang agak sukar dari agensi, iaitu menjejaki seorang saintis di India dan seterusnya menumpaskan organisasi pengganas KFR13 serta ketuanya, Komander Moshi (Dato Jaafri Omar).

Seingat sayalah, industri perfileman tempatan hanya memiliki beberapa sahaja filem yang bertemakan ejen penyiasatan seperti Nora Zain – Agen Wanita 001 dan Jefri Zain – Gerak Kilat yang mana kedua-duanya diterbitkan pada pertengahan era 60an, selebihnya adalah filem penyiasatan yang lebih menjurus kepada komedi seperti Mat Bond, Mat Gelap dan MX3. Jadi apabila M.O.X – Misi Operasi X dihasilkan, ia seolah-olah membuka kembali tema yang telah lama dilupakan produksi tempatan.

Nora Zain – Agen Wanita 001

Nora Zain – Agen Wanita 001

Bagaimanapun, filem arahan Zulkiflie M. Osman ini sangat jauh dari apa yang diharapkan, M.O.X – Misi Operasi X bagi saya ia adalah sebuah filem yang sangat ‘tidak jelas’, dan sangat teruk penulisan skripnya. Saya difahamkan, skrip filem ini mengambil masa yang cukup lama untuk disiapkan, tetapi apabila ia diterjemahkan ke layar perak,.. saya tidak tahu bagaimana hendak meluahkan kepada anda. ‘Plot hole’ ada dimana-mana sahaja, sangat mudah dijangka, ‘build up’ ceritanya sangat mendatar dan amat membosankan. ‘Third act’ filem nya pula dibuat dengan sangat teruk dan tergesa-gesa, manakala perkembangan wataknya terbantut tanpa sebarang peningkatan sejak filem bermula.  Yang hanya boleh dibanggakan, “plot twist dalam plot twist dalam post-credit-plot-twist”, sehingga anda tidak tahu apa yang hendak di’twist’kan.

Dialog yang dituturkan para watak dalam filem ini bagi saya sangat mengarut. Sebagai seorang rakyat Malaysia yang sering bertutur dalam bahasa Melayu, saya langsung tidak dapat memahami apa yang ingin cuba disampaikan pada pelakonnya. Penggunaan bahasanya serta metafora ayat terlampau tinggi darjatnya sehinggakan anda terpinga-pinga kerana tidak dapat memahami sepatah haram dialog dalam filem ini.  Selain itu juga, runut bunyi yang sangat bingit turut mengganggu konsentrasi saya untuk memahami segala dialog ‘berdarjat tinggi’. Senang kata, anda akan merasa sangat letih untuk mendengar dan memahami segala dialog para watak dalam filem ini.

Walaubagaimanapun, saya tetap memuji usaha pengarah untuk mengangkat tema penyiasatan dalam filemnya, tetapi cita-cita yang terlampau tinggi boleh merosakkan sesebuah karyanya. Saya tahu, kebanyakkan filem-filem seperti ini, misalnya francais James Bond banyak melibatkan konflik global dan penggunaan teknologi tinggi, tetapi tidak semestinya perlu meniru bulat-bulat filem buatan luar negara. Apabila M.O.X – Misi Operasi X cuba ‘mengglobalkan’ plotnya, ia sebenarnya telah menggagalkan filem ini sebelum penggambaran bermula. Filem ini banyak menggunakan kesan CGI dan kualitinya sangat teruk. Begitu juga suntingan filem ini yang langsung tidak kemas dan berterabur. “Continuity error”? begitu berlambak, dan senang dikesan penonton.

Walaupun filem ini banyak ‘flaw’, ia tidak menghalang saya untuk mengatakan yang saya sebenarnya suka dan terhibur dengan filem Misi Operasi X. Bagi saya filem ini boleh menjadi satu lagi ‘cult classic’ tempatan kepada penonton disebabkan keterukannya yang agak melampau, lebih-lebih lagi watak Komander Moshi yang boleh dijadikan ‘bahan’ untuk berborak dengan rakan-rakan anda


Trailer Ocean’s 8 Telah Dilancarkan, Mereka Merancang Untuk Mencuri Hati Anda

Warner Bros. Pictures telah melancarkan trailer pertama filem spinoff Ocean Eleven yang berjudul Ocean’s 8. Anda boleh tonton trailer tersebut di pemain video dibawah.

Filem Ocean’s 8 ini mengisahkan Debbie Ocean (lakonan Sandra Bullock) iaitu adik kepada Danny Ocean yang merancang untuk melakukan satu rompakan di sebuah majlis gilang gemilang yang terletak di kota New York. Bagi merealisasikan rancangannya itu, Debbie telah mengumpul krew-krewnya yang hebat yang terdiri daripada 7 wanita iaitu Lou (Cate Blanchett), Nine Ball (Rihanna), Amita (Mindy Kaling), Constance (Awkwafina), Rose (Helena Bonham Carter), Daphne Kluger (Anne Hathaway), dan Tammy (Sarah Paulson) untuk melakukan rompakan tersebut.

Diarahkan oleh pengarah filem The Hunger Games, Gary Ross dan ditulis oleh Olivia Milch, Ocean’s 8 juga turut menampilkan salah seorang krew Danny Ocean sebagai watak cameo iaitu Linus Caldwell lakonan Matt Damon.

Ocean’s 8 bakal menemui penonton pada 7 Jun 2018 (tayangan Malaysia)


Tonton Trailer Mile 22 Yang Menampilkan Aktor Mark Wahlberg

STXfilms telah melancarkan trailer terbaru filem mereka berjudul Mile 22. Anda boleh tonton trailer filem aksi berkenaan dipemain video dibawah.

Mile 22 mengisahkan tentang James Silva (lakonan Mark Wahlberg), seorang ejen CIA yang ditugaskan untuk mengambil dan membawa seorang individu yang memiliki maklumat yang sangat penting dan boleh mengancam nyawa. Dibantu pasukan taktikal rahsia, James Silva perlu membawa ‘aset’nya itu ke Mile 22 untuk dibawa keluar sebelum musuh mendapatkannya.

Mile 22 diarahkan oleh pengarah filem Lone Survivor dan Patriots Day, Peter Berg. Selain Wahlberg, filem ini turut dibintangi John Malkovich, Lauren Cohan, Iko Uwais dan Ronda Rousey.

Filem ini adalah filem keempat kolaborasi diantara Mark Wahlberg dan Peter Berg. Lea Carpenter merupakan penulis filem ini manakala Peter Berg, Stephen Levinson  dan Mark Wahlberg menjadi penerbit filem ini

Mile 22 bakal ditayangkan pada 3 Ogos 2018. Tayangan Malaysia masih lagi tidak diketahui.


Aktor & Aktress Paling Mahal Setakat Ini

Bidang seni sememangnya lubuk wang – bergantung kepada jumlah tawaran lakonan dalam setahun serta pencapaian filem yang dibintangi di panggung.

Ramai bintang terutama Hollywood, Bollywood dan China sudah mencapai status jutawan berikutan populariti mereka dalam industri sinema.

Menyentuh mengenai pendapatan mereka, Forbes tampil menyenaraikan pelakon lelaki dan wanita yang menerima bayaran paling tinggi di dunia ketika ini.

Menurut laporan Forbes, artis lelaki dengan bayaran tertinggi tidak lain daripada Dwayne Johnson (The Rock) diikuti bintang Hong Kong, Jackie Chan, Matt Damon, Tom Cruise dan Johnny Depp.

Bagi senarai wanita pula, Jennifer Lawrence kembali dengan pendapatan paling lumayan buat tahun kedua, diikuti Melissa McCarthy, Scarlett Johansson, Jennifer Aniston dan Fan Bingbing.

Berikut adalah lima pelakon lelaki dan wanita dengan bayaran termahal ketika ini.

Bintang siri Fast and Furious ini menewaskan Robert Downey Jr yang tahun lalu menduduki senarai pertama selama tiga tahun berturut-turut. Jumlah itu didapati berganda dua kali sejak tahun lalu dan hasil kekayaan Johnson datang daripada filem seperti Central Intelligence, Fast 8 serta Baywatch. Ahli gusti yang dikenali sebagai The Rock ini juga gah menerusi San Andreas.

Chan bukan saja popular tetapi dia juga berjaya melakar nama dalam industri seni Hollywood. Pada usia 62 tahun, bintang dan produser tersohor Hong Kong ini terus popular di Barat berbanding aktor China lain. Dia juga dikhabarkan mempunyai aset yang banyak di Hollywood, Hong Kong dan Singapura.

Pelakon kacak ini dilaporkan menerima bayaran lumayan bagi lakonannya dalam filem Mission Impossible: Rogue Nation yang mengutip jualan box-offce sehingga mencecah RM11.81 bilion. Dia juga tambah kaya kerana menerima bayaran pendahuluan bagi sekuel Jack Reacher dan filem Mena. Pada usia 53 tahun, Cruise masih mampu melakonkan aksi lasak sendiri.

Kejayaan filem sci-fi, The Martian bukan saja melonjakkan pendapatan Damon tetapi turut melayakkan dia menjulang trofi Pelakon Terbaik dalam Anugerah Oscar. Poket pelakon ini terus tebal lagi dengan kembalinya dia sebagai Jason Bourne dan The Great Wall.

Pada Mei lalu, pelakon handalan ini ditahan atas pertuduhan mendera bekas isteri, Amber Heard. Susulan itu, pasangan terbabit bercerai dan pada Ogos lalu Depp diarahkan membayar Heard sebanyak RM29.52 juta. Bagaimanapun, jumlah itu masih tidak menjejaskan pendapatannya yang menduduki paras kelima sebagai aktor termahal tahun ini. Malah, dia turut menerima bayaran mencecah lapan angka untuk siri terbaru Pirates of the Caribbean dan Alice Through the Looking Glass.

Nama bintang ini mula mencuri tumpuan peminat di seluruh dunia menerusi The Hunger Games. Pada usia 26 tahun, dia berjaya mempertahankan kedudukan teratas buat dua tahun berturut-turut. Sebahagian besar pendapatan Lawrence diperoleh daripada The Hunger Games dan Passengers.

Kekayaan McCarthy dilaporkan semakin bertambah setiap tahun. Pada 2015 sahaja, bayaran diterimanya bertambah RM42.16 juta hasil lakonannya dalam filem Ghostbusters. Dapatkah dia mempertahankan kedudukan itu tahun depan?

Pelakon jelita ini dilaporkan memperoleh wang berjumlah RM73.79 juta hasil daripada melakonkan watak kontroversinya dalam filem Ghost in the Shell. Namun filem itu menerima kritikan hebat kerana kandungan komik Jepun khabarnya sudah diubah. Sebahagian lain pendapatan Johansson adalah daripada kolaborasinya dengan jenama mewah Dolce & Gabbana.

Aniston berjaya membuktikan pelakon wanita mampu bertahan lama dalam industri dengan bayaran lumayan setiap tahun menerusi pengiklanan dan duta produk. Sebahagian besar pendapatan aktres berusia 47 tahun ini adalah menerusi iklan penerbangan Emirates, Smartwater, Aveeno dan Living Proof.

Ini tahun kedua aktres Fan Bingbing berada dalam senarai carta termahal, sekali gus menjadi satu-satunya pelakon wanita berbangsa China terkaya di dunia. Pelakon dan produser dari China ini memperoleh bayaran mahal daripada lakonannya dalam filem Skiptrace dan Lady of the Dynasty. Pernah beraksi dalam filem X-Men: Days of Future Past, Fan juga adalah duta produk Chopard dan L’Oreal.


Peperangan Antara Manusia & A.I Dalam Trailer ‘The Creator’

20th Century Studios, New Regency dan Entertainmet One telah mengeluarkan trailer untuk filem epik aksi sci-fi The Creator, yang akan ditayangkan di pawagam pada 28 September ini.

Diarahkan oleh Gareth Edwards, filem ini dibintangi John David Washington, Gemma Chan, Ken Watanabe, Sturgill Simpson, Madeleine Yuna Voyles dan pemenang Anugerah Academy Allison Jarney.

“Di tengah-tengah peperangan masa depan antara umat manusia dan kuasa kecerdasan buatan, Joshua (Washington), seorang bekas ejen pasukan khas yang bersedih atas kehilangan isterinya (Chan), direkrut untuk memburu dan membunuh ‘The Creator,’ arkitek yang juga AI yang sangat canggih yang telah membangunkan senjata misteri dengan kuasa untuk menamatkan perang… dan manusia itu sendiri.” menurut sinopsis.

“Joshua dan pasukan koperasi elitnya mengembara merentasi barisan musuh, ke hati gelap wilayah yang diduduki AI… hanya untuk menemui senjata penghujung dunia yang diarahkan untuk musnahkannya ialah AI dalam bentuk seorang anak kecil.”


“Venom: Let There Be Carnage” Ditunda Buat Kali Ketiga

Selepas menunda tarikh tayangan “F9: The Fast Saga“, Sony Pictures membuat keputusan untuk menganjak tarikh tayangan filem lakonan Tom Hardy “Venom: Let There Be Carnage” buat kali tiga dari Jun ke September 2021.

Selain itu juga, filem aksi komedi “The Man From Toronto” lakonan Kevin Hart, Kaley Cuoco dan Woody Harrelson turut ditunda dari tarikh tayangan asal pada September ke tarikh yang akan diumumkan kelak.

“Venom: Let There Be Carnage” merupakan filem komik pertama Andy Serkis selepas muncul dalam dua filem Marvel Studios, dan juga filem ketiga dalam kariernya sebagai pengarah selepas “Mowgli: Legend of the Jungle“, yang dilancarkan di Netflix pada tahun lalu.

Tom Hardy kembali meneruskan peranannya sebagai Eddie Brock bersama Michelle Williams sebagai Anne Weying. Watak penjahat utama Cletus Kasady aka Carnage, telah diperkenalkan dalam filem pertama “Venom” menerusi babak kredit, dan ia dilakonkan Woody Harrelson. Calon Oscar Naomie Harris dilaporkan sertai filem sekuel ini sebagai Shriek, kekasih dan sekutu Carnage.

“Venom: Let There Be Carnage” pada asalnya ditetapkan tayangan pada 2 Oktober 2020, sebelum ditunda ke 25 Jun 2021. Kini, filem terbaru Sony Pictures ini akan ditayangkan pada 17 September 2021. Filem pertama “Venom” berjaya mengutip $855 juta dolar seluruh dunia meskipun mendapat ulasan negatif dari pengkritik dan sambutan hambar dari peminat.


Patrick Wilson Bawa Watak Orm Dalam Filem Aquaman

Dalam DC Cinematic Universe timeline ada mendedahkan bahawa salah satu Superhero DC mendapat filemnya sendiri dan akan ditayangkan pada 27 Julai 2018. Filem yang dimaksudkan ialah Aquaman, superhero yang menguasai lautan dalam komik DC.
Pengambaran filem ini akan dimulakan tidak lama lagi sejurus selesainya pengambaran filem Justice League yang dijadualkan tayangnya pada 17 November tahun hadapan.

Superhero Aquaman membuat kemunculan pertamanya dalam DC Cinematic Universe apabila muncul dalam filem arahan Zack Snyder Batman V Superman sebagai watak Cameo.
Antara perkembangan terbaru filem ini ialah mereka telah mengesahkan beberapa watak penting dalam komik Aquaman akan membuat kemunculan dalam filem ini antaranya Mera (Lakonan Amber Heard) dan Vulko (dibintangi oleh Willem Dafoe).

Yang terbaru, pengarah filem James Wan, mengumumkan bintang filem The Conjuring dan Insidious, Patrick Wilson akan diberi watak villian dalam filem arahannya. Patrick akan membawa watak Orm aka Ocean Master.
Kerjasama antara James Wan dan Patrcik Wilson memang tidak dapat disangkal lagi mereka berdua telah lama terlibat dalam penghasilan filem The Conjuring dan Insidious. Malah Patrick juga menyumbang suara dalam filem Zack Snyder, Batman V Superman sebagai suara Presiden America yang mengarahkan serangan Nuklear terhadap Superman dan Doomsday.

Orm dan Aquaman merupakan adik beradik tiri, dan dalam filem Aquaman ini dijangka kita akan menyaksikan dunia Atlantis akan berkonfrontasi dengan dunia luar, dan Aquaman akan memainkan peranan dalam menghalang tindakan adiknya untuk berperang dengan manusia dipermukaan.
Bagi Patrick, impiannya untuk menjadi supervillian dalam filem berdasarkan komik hampir menjadi kenyataan. Sebelum ini, beliau hampir menjadi supervillian dalam filem Ant-Man tetapi terpaksa membatalkan hasratnya kerana masalah komitmen.
Ini bukan pertama kali pelakon filem seram ini berlakon menjadi penjahat, dia pernah melakonkan watak antagonis dalam beberapa filem antaranya The A-Team.
Aquaman akan ditayangkan pada 27 Julai 2018


‘Mr. Bean’ Kembali Dalam Filem Terbaru, Johnny English Strikes Again!

Rowan Atkinson kembali membawakan watak pengintip dalam filem terbaru berjudul The Johnny English Strike Again. Trailer pertama filem terbitan Focus Features dan Working Title itu telah pun dilancarkan hari ini dan anda boleh tonton trailer tersebut dipemain video dibawah.

The Johnny English Strike Again merupakan filem komedi pengintipan ketiga yang menampilkan Johnny English sebagai ejen British. Filem terbaru ini mengisahkan tentang serangan siber oleh pihak tertentu yang boleh menyebabkan identiti rahsia ejen-ejen Britain terbongkar. Johnny English terpaksa kembali dari persaraannya dan kini harapan untuk membongkar serta menumpaskan rancangan pengodam yang jahat berada ditayangan Johnny English. Bagaimanapun teknologi moden menyukarkan misinya, mampukah Johnny English menyelesaikan misinya?

Diarahkan oleh David Kerr dan ditulis oleh William Davies, ia turut dibintangi Ben Miller, Olga Kurylenko, Emma Thompson, dan Jake Lacy.

Johnny English Strike Again akan menemui penonton pada 20 Septemberi 2018


LucasFilm Umumkan Trilogi Terbaru Star Wars Selepas Episode IX, Tiada Lagi Kisah Skywalker

Perang galaksi akan diteruskan lagi apabila LucasFilm mengumumkan mereka sedang dalam perancangan untuk menerbitkan trilogi terbaru Star Wars selepas tayangan filem kesembilan, Star Wars: Episode IX pada 2019 nanti. Malah pihak Lucasfilm juga turut mengumumkan, Rian Johnson, pengarah filem Star Wars: The Last Jedi diberi tanggungjawab untuk mengarahkan dan menulis filem pertama trilogi terbaru Star Wars itu.

President LucasFilm, Kathleen Kennedy mendedahkan, kreativiti yang ada pada Rian Johnson menjadi faktor kenapa pengarah tersebut diberi tanggungjawab untuk mencorak trilogi Star Wars akan datang.

“We all loved working with Rian on The Last Jedi, He’s a creative force, and watching him craft The Last Jedi from start to finish was one of the great joys of my career. Rian will do amazing things with the blank canvas of this new trilogy.”

Menurut laman web Comingsoon.net, trilogi terbaru Star Wars itu tidak akan melibatkan keturunan Skywalker dan Rian Johnson akan memperkenalkan karakter-karakter baru dalam trilogi itu nanti. Universe Star Wars akan dikembangkan dan tidak lagi menumpukan kisah keturunan Skywalker sahaja selepas ini.

Setakat ini, tiada maklumat lanjut mengenai trilogi terbaru Star Wars akan datang, tetapi dengan pengumuman ini, kita akan saksikan filem Star Wars akan datang akan berwajah baru tanpa penglibatan keturunan Skywalker.


Beto Kusyairy Selektif Memilih Produksi

Nama Beto Kusyairy bukanlah satu nama yang begitu asing dikalangan peminat-peminat wayang terutamanya yang gemar menonton filem-filem mahupun drama-drama Melayu. Ini kerana, Beto merupakan pelakon yang sangat dikenali kerana kualiti lakonannya dalam mana-mana karya yang diterbitkan oleh produksi tempatan.

Antara rahsia yang menjadikan beliau seorang pelakon yang berkualiti ialah pendiriannya dalam memilih skrip yang bagus dalam memastikan beliau berlakon dalam sebuah karya yang berkualiti. Malah selain itu juga, beliau juga selektif dalam memilih produksi yang bakal dia bekerja kerana baginya sangat penting untuk mengelakkan pekara remeh yang kadangkala berlaku diset pengambaran.

“Mungkin apabila kita bercakap mengenai selektif, orang fikir kita bagus sangat. Tetapi itulah cara saya bekerja sejak dulu lagi. Saya terpaksa bersikap memilih kerana tidak mahu terjebak dengan pelbagai masalah remeh di lokasi penggambaran,” – Beto Kusyairi

Tambah pelakon berusia 37 tahun yang sudah berkecimpung dalam dunia perfileman lebih 10 tahun, dia lebih suka bekerja dengan kru produksi yang serius ketika di set penggambaran.

Jelasnya lagi, sekiranya semua tenaga produksi dan para pelakon membuat persedian rapi dan berdisiplin, ia pasti akan memberikan hasil yang terbaik.

Dalam pada itu, bercerita lanjut mengenai perkembangan terbarunya, Beto tidak sabar mahu menunggu respon daripada penonton mengenai filem terbaru lakonannya berjudul “Bisik Pada Langit”.

Selain Beto, filem arahan Osman Ali itu turut menampilkan barisan pelakon mantap lain seperti Ummi Nazeera, Jalil Hamid dan ramai lagi.

Ia akan menemui penonton di seluruh negara pada 21 September ini.


Jennifer Garner Kembali Sebagai Elektra Dalam ‘Deadpool 3’

Jennifer Garner akan memainkan peranan Elektra sekali lagi.

Selepas hampir 20 tahun, pelakon itu akan kembali memainkan peranan antiheroin Marvel Comic itu dalam filem Deadpool 3 yang akan datang, lapor The Hollywood Reporter.

Filem Marvel Studios itu kini sedang dalam proses penggambaran, dengan Ryan Reynolds mengulangi peranan ikoniknya sebagai Deadpool.

Hugh Jackman juga kembali dari persaraan dengan membawa peranan Wolverine sekali lagi.

Garner pertama kali memainkan watak pembunuh itu dalam filem 20th Century Fox Daredevil pada 2003, yang menampilkan Ben Affleck sebagai Man Without Fear.

Walaupun filem itu tidak begitu sukses di box office, ia masih mampu menghasilkan spin-off dengan Garner muncul dalam filem solo Elektra dua tahun kemudian.

Namun begitu, Elektra juga gagal di box office, tetapi Garner mencipta nama sebagai antara pelakon wanita yang membawa watak utama dalam filem buku komik pada waktu itu.

Penglibatannya dalam Deadpool 3 membayangkan beberapa jenis sudut multiverse yang telah lama dispekulasikan dalam filem itu, dan terdapat kemungkinan bahawa ada beberapa watak Marvel yang dihasilkan oleh Fox akan muncul dalam filem tersebut.

Deadpool 3 diarahkan oleh Shawn Levy (Free Guy, The Adam Projek) dan ditulis oleh Rhett Reese, Paul Wernick, Zeb Well, Ryan Reynolds dan Shawn Levy.

Filem ini diterbitkan oleh Kevin Feige, Reynolds dan Levy. Marvel Studios menetapkan tarikh tayangan pada 3 May 2024.


Kisah ‘Origin’ Clint Barton Akan Turut Diceritakan Dalam Siri Disney+ Hawkeye

Rancangan bersiri Hawkeye merupakan antara salah satu rancangan Marvel Cinematic Universe yang akan disiarkan di platform penstriman video Disney+. Setakat ini plot rancangan tersebut masih lagi tidak diketahui, tetapi terdapat ura-ura yang mengatakan, Hawkeye mungkin akan memberi fokus kepada pengenalan watak baru iaitu Kate Bishop.

Bagaimanapun, perkembangan terbaru dari Hollywood mungkin memberi sedikit gambaran kepada peminat tentang perjalanan siri Hawkeye.

Menurut penerbit Trinh Tran, pihak studio mempunyai perancangan untuk memasukkan kisah ‘origin’ Clint Barton dalam rancangan itu nanti. Agak menarik sebenarnya kerana selain bekerja dengan S.H.I.E.L.D. dan memiliki keluarga, peminat tidak tahu kisah Barton sebelum melibatkan diri dengan agensi rahsia itu.

“Well, I chose that one specifically because we haven’t gotten a chance to tell Clint Barton’s story. You’ve seen Thor have several movies. You know his backstory. Cap has several movies, Tony has a few, so they’ve all had their chance, and Clint Barton hasn’t gotten a chance to tell his past.”
“[Matt] Fraction’s run is absolutely one of the most amazing things. I remember sitting there are reading through the Fraction run and going, this is amazing. This is absolutely amazing. This is something we can do. So wanting to tell Clint’s backstory, after reading Fraction’s run and getting excited for Kate Bishop there’s something really interesting that I think the two of them can have.”

Tidak seperti beberapa karakter utama Avengers seperti Thor, Captain America dan Iron Man, latarbelakang Barton masih lagi dianggap misteri. Mungkin perancangan memasukkan kisah asal usulnya dapat membantu peminat untuk mengenali bekas ahli asal Avengers itu dengan lebih dekat, lebih-lebih jika rancangan ini menjadi rancangan terakhir buat karakter Clint Barton.

Hawkeye dijangka akan bersiaran pada musim luruh 2021.


Les’ Copaque Production Menerima Anugerah “Diamond Play Button” Dari YouTube

Saluran YouTube milik studio animasi tempatan, Les’ Copaque Production berjaya mencecah 10 juta pelanggan semalam sekali gus layak menerima anugerah “Diamond Play Button” daripada platform perkongsian video dalam talian itu.

Ini pencapaian yang luar biasa dan amat membanggakan kerana ia merupakan Saluran YouTube pertama dari Malaysia mencecah 10 juta pelanggan.

Kejayaan merekodkan 10 juta pelanggan itu dicapai pada jam 2.06 petang semalam, menurut Les’ Copaque Production dalam kenyataannya hari ini.

Sehingga Februari 2020, hanya 566 Saluran YouTube di seluruh dunia yang mencapai 10 juta pelanggan.

Saluran YouTube Les’ Copaque diwujudkan pada 2009, dan kini telah mencecah lebih empat bilion tontonan.

Pihak produksi telah mengambil kesempatan itu menghasilkan video permohonan maaf daripada Fizi yang mencapai 19 juta tontonan hanya dalam tempoh seminggu.


Spectre Official Trailer

Penulis Skrip: Neal Purvis, Robert Wade, John Logan

Berita baik buat peminat tegar filem James Bond kerana sekuel terbarunya yang berjudul Spectre bakal ditayangkan di pawagam tak lama lagi.

Berdasarkan trailer yang mula dipertontonkan sejak 3 hari yang lalu, Daniel Craig masih diberi kepercayaan untuk memegang watak ‘agen rahsia British’.

Selepas kejayaan Skyfall pada 2012, sekuel terbaru James Bond ini pastinya sangat dinanti-nantikan. Berdepan satu organisasi jahat yang dikenali sebagai Spectre, filem ini pastinya padat dengan aksi yang cukup memukau.


Review Filem: Ejen Ali The Movie

Tahun ini boleh dikatakan tahun yang gemilang untuk industri filem animasi tempatan. Filem seperti Upin & Ipin: Keris Siamang Tunggal dan Boboiboy The Movie 2 telah berjaya memberi sinar kepada kebolehan anak tempatan dalam menghasilkan filem yang berkualiti. Tambahan pula, kejayaan Keris Siamang Tunggal diperingkat antarabangsa sehingga tersenarai ke pemilihan calon Oscar membuktikan bahawa filem negara kita mampu menyaingi filem-filem dari luar negara.

Upin & Ipin: Keris Siamang Tunggal

Upin & Ipin: Keris Siamang Tunggal

Kini, selepas peminat menyaksikan dua kejayaan filem animasi dinyatakan diatas, pastinya mata peminat tertumpu kepada satu lagi filem animasi tempatan terbitan WAU Animation iaitu Ejen Ali the Movie. Filem arahan Muhammad Usamah Zaid Yasin itu bakal menjadi menjadi penentu kepada tahun kegemilangan filem animasi tempatan. Ramai peminat pasti tertanya-tanya mampukah Ejen Ali the Movie mengikuti jejak langkah Keris Siamang Tunggal dan Boboiboy Movie 2 dikala tersepit dengan beberapa filem besar seperti Frozen 2, Wira, Knives Out dan Jumanji: The Next Level.

Sebelum saya memulakan ulasan mengenai filem ini, izinkan saya bercerita secara ringkas mengenai plot filem tanpa memberikan sebarang spoiler besar. Ejen Ali the Movie ini boleh dikatakan ‘tie-in’ dengan siri animasinya, namun ia tidak memberi sebarang kesan yang besar sekiranya anda tidak pernah menyaksikan siri animasi. Ianya berkisarkan tentang Ali, kanak-kanak berusia 12 tahun yang direkrut agensi perisikan Mata untuk menjadi ejen memandangkan dia mampu untuk mengawal IRIS. Bagaimanapun, dia mula mempersoalkan ketuanya selepas tidak dipilih untuk untuk menggunakan IRIS Neo, sebaliknya gajet berteknologi tinggi itu diberikan kepada ejen lain.

Suatu hari, ketika memburu ketua sindiket yang dikehendaki oleh MATA, dia telah bertembung dengan sebuah kumpulan yang diketuai oleh seorang wanita misteri. Bermula dari situ, Ali mula mengentahui sejarah silamnya dan demi mencari kebenaran, dia telah melakukan tindakan yang mengugat kesetiaannya kepada MATA.

Ejen Ali the Movie boleh dikatakan sebuah filem animasi yang sesuai untuk semua peringkat umur, baik kanak-kanak dan juga golongan dewasa. Kombinasi karakter utamanya dari kalangan kanak-kanak berserta plot penceritaan yang matang menjadikan filem animasi ini sangat unik. Penceritaannya tidaklah terlampau rumit, sesuai untuk pemahaman kanak-kanak, tetapi beberapa plot twist, penciptaan konflik serta pembinaan cerita yang teratur dan kemas membuatkan penonton dewasa seperti saya merasakan filem ini seolah-olah dibuat untuk golongan dewasa secara rahsia.

Cara filem ini ditamatkan juga nampak lebih matang, klimaksnya juga dibuat dengan penuh beremosi dan keterujaan, pendek kata dari mula penceritaan sehinggalah menginjak ke pertengahan dan menuju ke penghujung, anda akan menghargai idea kreatif pasukan produksi Ejen Ali the Movie.

Jika anda mengikuti siri animasi Ejen Ali, anda mungkin dapat gambaran mengenai aksi dalam filem ini. Pada saya, adegan-adegan aksinya sangat ‘intense’ dan dalam masa yang sama, ditempatkan pada waktu-waktu yang sesuai agar ia tidak menganggu tempo perjalanan cerita. Pihak produksi sangat bijak dalam menyusun babak-babak aksi. Mereka tidak melempiaskan semua semata-mata mahu memberi kepuasan kepada penonton, sebaliknya disusun secara berperingkat dan disimpan untuk babak akhir agar ia tidak menghilangkan rasa keterujaan penonton ketika menyaksikan pertarungan akhir.

Selain itu juga, runut bunyi yang rancak banyak membantu dalam meningkatkan adrenalin penonton ketika menyaksikan babak-babak aksi. Yang paling saya gemari adalah semasa adegan kejar mengejar diantara Ali dan wanita misteri, sangat menarik dan mendebarkan. Kemunculan karakter-karakter cameo semasa membantu Ejen Ali di pertarungan akhir turut membuatkan penonton bersorak keterujaan.

Animasinya sangat cantik, kemas dan kelihatan berteknologi tinggi, setaraf dengan kualiti animasi filem-filem dari Hollywood. Kudos kepada pasukan rekabentuk grafik Ejen Ali the Movie. Namun begitu, saya merasakan latarbelakang animasinya sedikit ‘kosong’ terutamanya ketika babak-babak di bandar Cyberaya dan markas MATA. Bagaimanapun, kekurangan dimata saya ini tidak memberi kesan besar pada kualiti animasinya.

Dari segi pembangunan karakter, Ejen Ali menampakkan kematangannya setiap kali dia berhadapan dengan konflik. Perubahan terbesar dalam pembinaan karakter Ejen Ali jelas kelihatan selepas dia mengentahui kebenaran tentang sejarah silamnya dan apabila dia mula menyedari tentang kesilapannya. Cuma sedikit kekecewaan melihat karakter Ejen Bakar dan Ejen Alicia kurang diberi fokus. Karakter wanita misteri iaitu Niki paling mencuri perhatian dan banyak membantu dalam mencipta kejutan pada plot filem.

Secara keseluruhannya, Ejen Ali the Movie mmmpu menjadi filem penutup kepada tahun yang gemilang buat animasi tanah air. Filem ini memiliki banyak kualiti dari pelbagai segi, cuma diharapkan ia dapat menyaingi beberapa filem hebat untuk berdiri sama tinggi dengan filem-filem animasi tempatan yang lain. Oh ya! sebelum saya akhiri, ingin saya beritahu bahawa Ejen Ali the Movie memiliki dua babak kredit yang bakal memberi kejutan kepada anda.


Trailer Tomb Raider dan Jumanji Akan Dilancarkan Esok

Dua filem reboot yang ditunggu-tunggu oleh peminat iaitu, Tomb Raider & Jumanji akan mengeluarkan trailer rasmi mereka pada hari Rabu ini (esok). Tetapi sementara menunggu trailer filem-filem berkenaan, preview dari kedua-dua filem tersebut telah dilancarkan bagi menghangatkan pelancaran trailer yang bakal dikeluarkan itu.

Menerusi laman Twitter rasmi filem Tomb Raider, mereka telah mengeluarkan video pendek berdurasi 15 saat yang memaparkan aksi-aksi Lara Croft manakala The Rock aka Dwayne Johnson memuatnaik trailer pendek filem Jumanji dilaman Twitter beliau.

Mari kita tonton sebelum trailer rasmi kedua-dua filem dilancarkan esok

A teaser before our worldwide trailer debut this WEDNESDAY. The game continues, but this time it plays YOU. Now get on my back..#JUMANJI pic.twitter.com/kiBdltA5Qi
— Dwayne Johnson (@TheRock) September 18, 2017

The #TombRaider movie trailer drops tomorrow, in theaters March 2018. @tombraidermovie pic.twitter.com/EQBknf9Cla
— Tomb Raider (@tombraider) September 18, 2017

Jumanji dibintangi oleh Dwayne Johnson, Kevin Hart, Jack Black, Karen Gillan, Nick Jonas, Ser’Darius Blain, Madison Iseman, Alex Wolff serta Morgan Turner dan akan ditayangkan pada 20 Disember 2017 manakala Tomb Raider Alicia Vikander, Dominic West, Walton Goggins serta Daniel Wu dan akan ditayangkan 16 Mac 2018


Marvel Giat Berkempen Pencalonan Oscar Black Panther

Kejayaan filem adiwira Black Panther dalam beberapa anugerah penting telah mendorong pihak Disney dan Marvel Studios untuk memulakan kempen pencalonan Oscar buat filem tersebut. Lebih menarik mereka meletakkan sasaran agar filem adiwira mereka ini tercalon dalan kategori “Best Pictures”.

Bagi memastikan sasaran mereka tercapai, pihak Disney telah mengambil pakar strategi Oscar, Cynthia Swartz untuk memulakan kempen pencalonan Oscar mereka dan mempengaruhi ahli Academy untuk mengundi filem ini agar dapat tercalon dalam kategori utama itu.

Black Panther yang ditayangkan pada Februari yang lalu telah mencipta fenomena di Amerika Syarikat kerana pengaruhnya tentang budaya masyarakat Afrika-Amerika di sana.

Selain menerima kritikan positif dari pengkritik filem dan juga penonton, Black Panther turut mencipta beberapa rekod Box-Office termasuklah filem paling laris yang dihasikan pengarah kulit hitam. Malah kutipannya mencecah $1.347 billion dolar menjadikan filem kedua paling laris 2018 dibelakang filem Avengers: Infinity War.

Jadi kepada peminat-peminat filem adiwira, apa pendapat anda tentang pencalonan Oscar filem Black Panther? mampukah filem ini tercalon dan seterusnya memenangi kategori “Best Pictures” anugerah paling terkemuka itu?


Sony Umum Tarikh Baru Don’t Breathe 2 & Ghostbusters: Afterlife

Sony Pictures telah menyusun semula tarikh tayangan dua filem terbarunya.

Sekuel Don’t Breathe kini ditetapkan tarikh tayangannya pada 13 Ogos 2021, manakala filem Ghostbusters: Afterlife telah dianjak tiga bulan, iaitu dari 5 Mac 2021 ke 11 Jun 2021.

Tarikh baru itu menyaksikan Don’t Breathe 2 berentap dengan filem terbitan 20th Century Studios, Deep Water manakala Ghostbusters: Afterlife akan membuka tayangannya seminggu sebelum tayangan filem terbitan Warner Bros., In The Heights.

Diarahkan oleh Rodo Sayagues, Dont’T Breathe 2 akan ditetapkan beberapa tahun selepas pencerobohan rumah yang berlaku dalam filem pertama, dan menyaksikan lelaki buta itu mula dihantui dosa lampaunya.

Berdasarkan butiran sinopsis dari Bloody Disgusting, Blind Man (Stephen Lang) telah bertahun-tahun bersembunyi di kabin terpencil, dan mengambil serta membesarkan seorang kanak-kanak perempuan yang menjadi yatim piatu selepas kejadian kebakaran rumah. Kehidupan mereka yang tenang bertukar menjadi menakutkan apabila kanak-kanak itu diculik, dan memaksa Blind Man keluar dari tempat persembunyiannya untuk menyelamatkan kanak-kanak tersebut.

Filem pertama Don’t Breathe menjadi filem paling sukses pada 2016 apabila berjaya meraih $157 juta dolar dari kos pembikinan sebanyak $10 juta. Dibintangi Jane Levy, Dylan Minnette, Daniel Zovatto dan Stephen Lang, Dont’ Breathe menceritakan tiga sekawan yang cuba merompak rumah yang didiami seorang lelaki buta. Namun segalanya berubah, apabila lelaki buta itu memburu mereka.

Lakonlayar untuk sekuel akan datang ditulis oleh Sayagues dan Fede Alvarez (Evil Dead), manakala Sam Raimi dan Rob Tapert bertindak sebagai penerbit.


Leonardo DiCaprio Hampir Kehilangan Peranan Dalam Filem Titanic

Karier Leonardo DiCaprio melonjak selepas membintangi filem Titanic arahan James Cameron. Bagaimanapun, menurut pengarah itu, DiCaprio hampir kehilangan peranannya kerana tidak mahu mengikuti sesi uji bakat.

Dalam temu bual dengan Entertainment Weekly, Cameron bercakap mengenai filem legenda itu. Menurutnya, DiCaprio sentiasa menjadi pilihan utamanya untuk memegang watak sebagai Jack, tetapi peranan itu hampir diberikan kepada orang lain gara-gara DiCaprio enggan membaca skrip untuk peranan tersebut.

“‘Oh, saya tidak membacanya,'” kata Cameron, yang mengimbau kembali saat DiCaprio memberitahunya. Mereka kemudian berjabat tangan dan Cameron berkata, “Baiklah, terima kasih kerana datang.” Ketika itu, DiCaprio menjawab, “Tunggu, tunggu, tunggu, jika saya tidak membacanya, saya tidak mendapat peranan itu?‘”

Cameron seterusnya berkata kepada DiCaprio, ” Titanic adalah filem gergasi yang akan mengambil masa dua tahun dalam hidup saya, dan anda akan pergi melakukan lima perkara lain semasa saya melakukan pasca produksi. Jadi saya tidak akan melakukannya dengan membuat keputusan yang salah. Jadi anda akan membaca, atau anda tidak akan mendapat bahagian itu.”

Pengarah itu terus memberitahu bahawa DiCaprio akhirnya membaca skrip untuk peranannya, walaupun dia bergurau bahawa “setiap auns seluruh tubuhnya adalah negatif sepenuhnya sehingga saya berkata, ‘Action,’ dan kemudian dia berubah menjadi Jack.”

“Dan Kate hanya sebagai pemangkin, dan dia melakonkan adegan itu. Awan gelap telah terbuka, sinar matahari turun dan menerangi Jack. Saya seperti, ‘Baiklah, dia lelaki itu'”

Sudah tentu, peranan Jack telah mengubah karier DiCaprio sehingga dia menjadi ‘superstar sehingga hari ini, dan dia tidak putus-putus menerima tawaran untuk peranan utama.

Bagi James Cameron pula, filem seterusnya adalah Avatar: The Way of Water, yang akan mula ditayangkan di seluruh dunia mulai 16 Disember 2022.


Siri Period Drama Indonesia GADIS KRETEK Akan Ditayangkan Di Netflix Pada 2 November Ini

Siri Netflix Indonesia akan datang Gadis Kretek (Cigarette Girl) akan mula disiarkan pada 2 November 2023. Berdasarkan novel oleh Ratih Kumala, drama tempoh itu berkisar tentang percintaan epik yang berlatarkan industri tembakau pada 1960-an Indonesia.

Diterajui oleh pengarah terkenal Kamilia Andini dan Ifa Isfansyah, siri ini diterbitkan oleh BASE Entertainment bersama pelakon Shanty Harmayn dan Tanya Yuson. Ratih Kumala dan Tanya Yuson juga berkhidmat sebagai penulis skrip bersama Kanya K. Priyanti dan Ambaridzki Ramadhantyo.

Gadis Kretek mengajak penonton ke dunia Dasiyah (Dian Sastrowardoyo), seorang wanita yang mendahului masanya dan bersemangat dalam mengarang formula sempurna untuk rokok cengkih. Pertemuannya dengan Soeraja (Ario Bayu) membawa kepada kisah cinta yang ditandai dengan peristiwa sejarah yang akhirnya membentuk perjalanan hidup mereka. Beberapa dekad kemudian, Lebas (Arya Saloka), anak Soeraja, bertemu dengan Arum (Putri Marino) sambil bersama-sama menjejaki masa lalu dan membongkar rahsia yang terpendam.

Siri ini turut menampilkan pelakon Tissa Biani, Ine Febriyanti, Winky Wiryawan, Sheila Dara, Ibnu Jamil, Rukman Rosadi, Nungki Kusumastuti, Dimas Aditya, Pritt Timothy dan Tutie Kirana.

Pastikan anda menonton Gadis Kretek bermula pada 2 November, hanya di Netflix.


“The Uncanny Counter” Featuring Uncoventional Heroes With A Supernatural Twist Is Now Streaming On Netflix

Based on the popular webtoon of the same name, The Uncanny Counter is an action-packed series centering on characters called “Counters.” Counters work at a noodle restaurant as a cover for their real job of fighting evil spirits. These evil spirits come down to Earth seeking eternal life, and the Counters use their special abilities to catch them.

Director You Sun-dong explained that despite the fantasy element, it will be a relatable action show because “there are many things in societies everywhere like violence within schools, families, and the workplace, that are similar to evil spirits.” The Uncanny Counter is an action drama that will feature the finding and punishment of these evil spirits.

There’s a lot of talent to look forward to with rising actor Cho Byeong-kyu taking on the role of the main character So Mun. The actor candidly shared, “I’d be lying if I said I didn’t feel any pressure. I’m relying on the production crew and the actors, so I can be free from the pressure. I think all four Counters are main characters.” Having made an impression with his previous roles in SKY Castle, Hot Stove League, and more, Cho Byeong-kyu is definitely an actor to look out for.

The author of the original webtoon actually had Cho Byeong-kyu in mind for the role of So Mun. The love is mutual as the actor revealed he’s a big fan of the webtoon and he’ll work hard to not disappoint. The rest of the main cast are also scene stealers to look out for. Yu Jun-sang, in particular, worked out diligently to achieve chiseled muscles. Singer-actress Kim Se-jeong shared that the cast attended a stunt academy and her growing interest in action. Yeom Hye-ran, who is known for portraying diverse characters in many series including When the Camellia Blooms and Chocolate, takes on her first fantasy lead role through The Uncanny Counter.

Be sure to check out these unique heroes in The Uncanny Counter, available only on Netflix!

Genre: Action / Fantasy / Adventure
Creators: You Sun-dong (Director) / Yeoh Gee-na (Writer)
Cast: Cho Byeong-kyu, Yu Jun-sang, Kim Se-jeong, Yeom Hye-ran, Ahn Seok-hwan, Moon Sook, Choi Yoon-young, Lee Hong-nae
Streaming: New episodes on Saturdays and Sundays

Genre: Action / Fantasy / Adventure

Four seemingly ordinary individuals who work at a noodle restaurant are actually demon fighters who hunt down evil spirits from the afterlife. Each of them are equipped with different supernatural powers that aid them in their quest to block evil spirits from finding eternal life.


Tonton Trailer Siri Televisyen Pennyworth

Epix telah melancarkan trailer terbaru siri televisyen Pennyworth, yang juga merupakan prekuel siri Batman yang bakal dihasilkan laman streaming itu. Anda boleh tonton trailer tersebut di pemain video dibawah.

Siri televisyen tersebut akan berkisarkan mengenai bekas tentera SAS British, Alfred Pennyworth membentuk satu syarikat security dan bekerja dengan ayah Bruce Wayne iaitu billionaire Thomas Wayne, pada tahun 1960-an di London.

Pennyworth dibintangi bekas pelakon The Imitation Game, Jack Bannon sebagai Alfred Pennyworth, manakala Ben Aldridge akan membawakan watak Thomas Wyane. Siri ini juga turut dibintangi Ryan Fletcher, Hainsley Lloyd Bennett, Paloma Faith, Jason Flemyng dan Polly Parker.

Siri televisyen 10 episod ini akan mula bersiaran di laman streaming Epix 28 Julai ini.


The Commuter Review

Walaupun usianya sudah mencecah 65 tahun, pelakon Liam Neeson membuktikan, faktor usia bukanlah penghalang untuk beliau membawa watak seorang hero dalam filem yang ber’genre’kan aksi. Beliau membuktikanya dalam filem terbaru The Commuter yang juga filem keempat kolaborasinya dengan pengarah Jaume Collet-Serra (“Unknown,” “Non-Stop,” dan “Run All Night”)

Antara filem-filem aksi lakonan beliau yang cukup terkenal dikalangan kaki-kaki wayang adalah trilogi Taken dan Non-stop yang mana ia memberikan satu aksi yang cukup puas ditonton oleh peminat filem-filem aksi. The Commuter turut menjanjikan sebuah aksi yang cukup thrill buat penonton yang gemarkan lakonan beliau dalam filem.

Saya boleh andaikan, The Commuter hampir mirip seperti filem Non-stop yang diterbitkan pada 2014 dan diselitkan sedikit konsep dari trilogi Taken dimana keluarganya diancam oleh penjenayah.

The Commuter bermula apabila seorang lelaki yang berkerja keras membina kerjaya demi keluarganya, iaitu Michael McCauley (lakonan Liam Neeson) diberhentikan kerja secara tiba-tiba. Masa depan McCauley menjadi gelap selepas usahanya bertahun-tahun untuk memastikan kestabilan ekonomi keluarganya musnah begitu sahaja. Kecewa dengan nasib yang dialami, beliau pulang kerumah dengan menaiki komuter yang menjadi pengangkutan hariannya.

Disebabkan komuter merupakan kenderaan utamanya ke tempat kerja, beliau cukup mengenali setiap penumpang yang selalu menggunakan pengangkutan awam tersebut. Pada hari beliau dipecat, McCauley didatangi oleh seorang wanita misteri yang memberikan satu tugasan (eksperimen sosial menurut wanita tersebut) untuk mencari seorang individu yang tidak patut berada didalam komuter tersebut dengan maklumat yang cukup terhad.

Bagi menunjukan keseriusan tugasan yang diberikan, wanita misteri itu memberikan wang yang banyak sebagai dorongan untuk McCauley melakukan tugasan yang diberikan. Terdesak dengan punca pendapatanya yang hilang akibat dipecat, McCauley mengambil wang tersebut dan menerima tugasan yang diberikan. Bagaimanapun, tugasan sebenarnya adalah satu konspirasi jenayah untuk membunuh seorang saksi penting kejadian bunuh. Disitu bermulalah pencarian McCauley untuk mengesan individu tersebut dalam usaha menyelamatkan saksi tersebut dan dalam masa yang sama cuba untuk menyelamatkan penumpang yang lain serta keluarganya dari diancam oleh penjenayah.

Walaupun menampilkan ramai pelakon seperti  Vera Farmiga, Patrick Wilson, Jonathan Banks, Elizabeth McGovern, dan Sam Neill, The Commuter lebih menjurus kepada ‘one man show’ iaitu aksi McCauley. Watak-watak lain tidak diberi penekanan yang besar oleh pengarah. Walaubagaimanapun, ‘supporting role’ yang ditunjukan oleh para pelakon pembantu, walaupun sekejap, ia tetap memberi kesan dan impak menjadikan jalan cerita yang cukup menarik dan menghiburkan. Vera Farmiga banyak menyumbang suara disebalik telefon manakala Patrick Wilson hanya muncul diawal dan dipenghujung cerita, tetapi kedua-dua pelakon filem Conjuring ini berjaya memberikan kualiti lakonan ‘tip top’ dalam filem ini.

Aksi dan debaran filem The Commuter bagi saya tidak mengecewakan. Diawal filem perjalanan ceritanya sedikit perlahan dan lebih kepada menunjukan konflik yang dihadapi oleh McCauley akibat dibuang, namun segala-galanya berubah selepas McCauley bertemu dengan wanita misteri didalam komuter tersebut. Kerancakkan jalan cerita mula menaik secara perlahan-lahan dan menjadi semakin mendebarkan apabila masa untuk Mccauley menyelesaikan misteri dan menyelamatkan penumpang semakin suntuk. Walaupun aksi Liam Neeson tidak sehebat filem Taken, ia tetap memberi satu kepuasan kepada penonton yang sudah lama tidak melihat dalam filem bergenre aksi.

Plot filem boleh dikatakan ‘quite nice’, dan menarik walaupun hampir menyerupai jalan cerita Non-stop. Klimaks filem juga berjaya memberi sedikit kejutan kepada penonton yang ingin mengentahui bagaimana McCauley mencari penjenayah yang telah menyebabkan dia menjadi kambing hitam dalam satu konspirasi jenayah.

Secara keseluruhannya, Liam Neeson masih mampu memberikan aksi terbaik dalam sebuah filem aksi walaupun usianya semakin lanjut. Walaupun tidak sehebat filem-filem ‘keretapi’ seperti Snowpiercer, Unstoppable, Transsiberian ataupun Source Code, The Commuter tetap mampu memberi satu kepuasan dan hiburan yang menarik untuk ditonton pengemar filem lebih-lebih lagi bagi mereka yang gemarkan filem-filem aksi thriller.


Kongsi Kata Laluan Netflix, Tetapi Tinggal Di Kediaman Berbeza? Anda Akan Dikenakan Yuran RM13

Pelanggan Netflix di Malaysia kini perlu membayar yuran RM13 seorang bagi pengguna yang berkongsi kata laluan dengan pengguna lain yang tinggal di kediaman berbeza.

Tindakan keras berhubung perkongsian kata laluan itu sebelum ini hanya dikuatkuasakan di beberapa negara Amerika Latin, namun kini diperluaskan ke lebih 100 negara termasuk Malaysia dan Amerika Syarikat (AS).

Akaun masih boleh dikongsi dengan pengguna lain yang tinggal di kediaman sama tanpa yuran tambahan. Perlu diingatkan bahawa beberapa slot disediakan bagi pengguna tambahan adalah terhad menurut kategori akaun.

Hanya satu slot pengguna tambahan disediakan dengan pelan Standard, manakala dua slot pengguna tambahan bagi pelan Premium.

Pengguna tambahan boleh menonton Netflix dengan kualiti sama seperti pemilik akaun, namun akan dihadkan untuk menggunakan hanya satu peranti pada satu-satu masa.

Semua ahli tambahan juga perlu menggunakan profil sendiri dan boleh menentukan penarafan kematangan, namun tidak boleh memilih profil Kid.

Slot tambahan juga hanya boleh diaktifkan di negara sama dengan pemilik akaun, justeru penonton tidak boleh menggunakan jemputan dari negara lain.

Bayaran bagi slot tambahan akan dikenakan kepada pemilik akaun asal, namun keupayaan untuk menambah slot hanya disediakan kepada pengguna yang membuat bayaran terus kepada Netflix, berbanding menerusi penyedia pihak ketiga seperti Astro.

Menurut penyedia perkhidmatan penstriman itu, Netflix Household adalah sekumpulan peranti yang dihubungkan ke Internet di tempat utama anda menonton Netflix.

“Semua peranti lain yang menggunakan akaun Netflix anda menggunakan Internet yang sama seperti televisyen secara automatik akan menjadi sebahagian daripada Netflix Household,” jelas penyedia perkhidmatan penstriman itu menerusi pusat bantuannya.

Bagi panduan langkah demi langkah untuk membuat penetapan Netflix Household, pengguna boleh merujuk panduan yang disediakan di laman web syarikat itu.


Spoiler!! Teori Peminat Kaitkan Ghost Anak Kepada Salah Satu Karakter Dalam Filem Ant-Man And The Wasp

Kebiasaannya, filem-filem Marvel Cinematic Universe akan menggunakan watak-watak villain yang dikenali dalam dunia komik sebagai watak penjahat dalam filem-filem mereka. Tetapi pendekatan yang cukup berbeza yang dilakukan dalam sekuel Ant-Man apabila mereka menggunakan watak penjahat yang kurang dikenali.

Ghost yang dilakonkan oleh Hannah John-Kamen merupakan villain utama dalam filem Ant-Man and The Wasp. Berdasarkan dari trailer serta sinopsis filem berkenaan, kita dapat sedikit gambaran bahawa penjahat tersebut ingin mencuri teknologi Pym dari Hank Pym dan Hope.

Berbeza dengan versi komik, karakter Ghost dalam dunia MCU dilakokan oleh seorang wanita sedangkan versi komik watak tersebut adalah seorang lelaki. Tambahan pula, Ghost bukanlah karakter utama dalam dunia komik dan merupakan lebih sebagai musuh kepada Iron Man berbanding Ant-Man. Memandangkan watak tersebut sekadar watak ‘minor’ dalam dunia komik, pengarahnya Peyton Reed dan ‘tim’ penulis skrip beliau mempunyai banyak kebebasan dalam membentuk karakter Ghost dalam filem Ant-Man.

Marvel Studios ANT-MAN AND THE WASPGhost (Hannah John-Kamen)Credit Photo: Ben Rothstein

Dari segi abiliti dan motif mungkin Peyton Reed mengekalkan kesamaannya dengan versi komik, tetapi dari segi personaliti dan identiti banyak perubahan yang dilakukan oleh pengarah tersebut. Terdapat satu teori asal usul Ghost telah didedahkan oleh laman web Screenrant. Menurut mereka, Ghost mungkin anak kepada salah satu karakter dalam filem Ant-Man and The Wasp, dan karakter tersebut adalah Bill Foster aka Goliath lakonan Laurence Fishburne.

Ini berdasarkan senarai pelakon filem berkenaan yang mendedahkan nama sebenar Ghost iaitu Ava dan pelakon kanak-kanak Raelynn Bratten yang membawakan watak “Young Ava” malah, pelakon yang juga anak sebenar Laurence Fishburn, Langston Fishburne turut melakonkan watak “Young Bill” merujuk kepada karakter Bill Foster.

Ya! filem Ant-Man and The Wasp pasti mempunyai banyak babak ‘flashback’ yang melibatkan karakter utama dan kemungkinan besar, babak tersebut akan mendedahkan hubungan sebenar diantara Ava dan Bill Foster – mungkin sebagai anak dan bapa.

Jika terbukti Ava dan Bill Foster mempunyai hubungan kekeluargaan, Marvel sememangnya tidak dapat lari dengan konsep hubungan ‘anak – ayah’ dalam franchise mereka. Apapun kita nantikan tayangan filem Ant-Man and The Wasp pada 4 Julai ini untuk melihat kaitan diantara dua watak tersebut.